**ПРОТОКОЛ ОТ ТРИДЕСЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 24 февруари 2022 година, начало 09:00 часа**

От общо 51 общински съветници присъстваха 44, отсъстваха: Айдоан Джелил, Бедрос Пехливанян, Дилян Саманджиев, Екатерина Иванова, Иван Григоров, Иван Петров Иванов и Илиян Илиев. Заседанието беше открито и ръководено от Иво Пазарджиев – Председател на Общински съвет – Русе.

 **Г-н Иво Пазарджиев:** Уважаеми колеги, моля да стартираме проверка на кворума. Тридесет и осем общински съветници са се регистрирали по електронна система. Имаме необходимия кворум да започнем нашата работа. Откривам тридесетото редовно заседание на Общински съвет – Русе. Уважаеми колеги общински съветници, на основание чл. 100 от Правилника за организацията и дейността на Общински съвет – Русе, неговите комисии и взаимодействието му с общинската администрация, обявявам оспорване на акт от областния управител. Със Заповед № 4-95-00-61/04.02.2022 г. на господин Анатоли Станев – Областен управител на Област Русе. Същият връща за ново обсъждане Решение № 785 прието с Протокол № 29/24.01.2022 г.. Това е решението във връзка с данъчните облекчения за таксиметровите шофьори, което гласувахме на предходното заседание. Господин Станев и администрацията на областна управа са счели, че това е общ административен акт, че се преуреждат вече уредени в закона отношения за данъчнозадължените лица, както и че вече им предоставяме възможност да разсрочено плащане на данъка. В Проекта на закона за държавния бюджет не е предвидена изрична разпоредба, която да дава възможност за компенсация на този бранш по отношение на данъка. Направена обаче беше справка и беше установено, че 90% от бранша са заплатили данъка, като за тези, които са го платили изцяло са предприети действия по възстановяване на разликата от 200 лева. В по-големите общини като София, Пловдив и Бургас е взето такова решение. Ползвайки практиката на другите общини, където е било законосъобразно, изготвихме Проект за изменение, който е в края на проекта за дневен ред, така че ще имаме възможност да дебатираме по въпросната точка. Имаме едно предложение за извънредна точка. Това е с Вх. № 121/22.02.2022 г.. Аз предлагам да я включим като шеста точка. Става въпрос за даване на съгласие Община Русе да кандидатства по покана „Non for profit Europe and sport events”. Имате на електронните пощи предложението. Предлагам да бъде включена като шеста точка, останалите да се преномерират, а всъщност ще отпадне четиридесет и първа, тъй като няма внесени питания от общински съветници за тази сесия. Има ли други предложения по дневния ред? Не виждам. Гласуваме моето предложение извънредната точка да бъде включена като шеста и съответно за отпадане на четиридесет и първа точка.

**Гласуване извънредната точка да бъде включена като Точка 6 от дневния ред.**

**КВОРУМ – 41. С 41 гласа „за”, 0 „против” и 0 „въздържали се” се прие предложението.**

 **Г-н Иво Пазарджиев:** Гласуваме дневния ред като цяло.

**КВОРУМ – 41. С 41 гласа „за”, 0 „против” и 0 „въздържали се” се прие следния проект за**

**ДНЕВЕН РЕД:**

1. К.л. № 732 Отчет за изпълнение на решенията на Общински съвет
2. К.л. № 733 Решение за продажба чрез публичен търг на 101 940 броя поименни акции, собственост на Община Русе, представляващи 50% от капитала на „Сплендид“ АД
3. К.л. № 766 Редовно общо събрание на акционерите на „Сплендид“ АД
4. К.л. № 734 Одобряване решение на кмета на Община Русе за отправяне на предложение към концесионера „РДС ИНВЕСТ“ ЕАД, гр. Русе за изменение на Договор от 22.10.2018 г. за предоставяне на концесия за строителство на обекти от спортен комплекс „Дунав“ и имоти за развитие на спорта – публична и частна общинска собственост на Община Русе
5. Опрощаване на задължения на ПФК Дунав ЕАД към ОП „Спортни имоти“ на обща стойност 38 250 лева с включен ДДС

# Даване на съгласие Община Русе да кандидатства по покана Not-for-profit European sport events (ERASMUS-SPORT-2022-SNCESE)

1. К.л. № 735 Провеждане на процедури за избор на проверители – регистрирани одитори за извършване на независим финансов одит на годишните финансови отчети на общинските публични предприятия
2. К.л. № 736 Откриване процедура за продажба на недвижим имот – частна общинска собственост, с адрес: с. Сандрово, Община Русе, по реда на чл. 35, ал. 3 от ЗОС
3. К.л. № 737 Прекратяване на съсобственост, чрез изкупуване на дела на Община Русе в поземлен имот, представляващ УПИ VIII—401, кв. 61, с площ 996 кв.м. по регулационния план на с. Сандрово, Община Русе
4. К.л. № 738 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Басарбово, Община Русе, Област Русе
5. К.л. № 739 Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Николово, ул. „Хан Тервел“ № 24
6. К.л. № 740 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в кв. „Долапите“, гр. Русе, Община Русе
7. К.л. № 741 Съгласие за продажба на общински терен от 18,30 кв.м. по улична регулация, приобщен към УПИ XIII-312 в кв. 596 по регулационния план на ж.к. „Чародейка-Г-Север“, град Русе
8. К.л. № 742 Съгласие за продажба на общински терени от 23 кв.м. и 1 кв.м. по улична регулация, приобщени към УПИ VI-49 в кв. 4 по регулационния план на село Сандрово, Община Русе
9. К.л. № 743 Предоставяне безвъзмездно за управление на част от недвижим имот - публична общинска собственост, намиращ се в гр. Русе, ул. „Цариброд“ №3
10. К.л. № 744 Изкупуване на енергийни обекти, собственост на Община Русе
11. К.л. № 745 Откриване процедура за продажба на недвижим имот – частна общинска собственост, с адрес: гр. Русе, кв. „Дружба 3“,ул. „Никола Й. Вапцаров“ по реда на чл. 35, ал. 3 от ЗОС
12. К.л. № 746 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7
13. К.л. № 747 Прекратяване на съсобственост чрез продажба частта на Община Русе, представляваща 163,50/327 кв.м. идеални части от поземлен имот с идентификатор 63427.2.2238 по Кадастралната карта и кадастралните регистри на гр. Русе, с адрес гр. Русе, ул. „Мария Луиза“ №36
14. К.л. № 749 Определяне на пасища, мери за общо и индивидуално ползване и одобряване на годишен план за паша
15. К.л. № 750 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ
16. К.л. № 752 Откриване на процедура за учредяване право на пристрояване с допълващо застрояване за изграждане на “Лятна кухня и навес“, чрез отстъпено право на пристрояване, върху имот – частна общинска собственост, намиращ се в с. Бъзън, ЕКАТТЕ: 07231, Община Русе, Област Русе, по реда на чл. 38, ал. 2 от Закона за общинската собственост
17. К.л. № 753 Промяна на предназначението на поземлен имот с идентификатор 63427.2.3251 по Кадастралната карта и кадастралните регистри на гр. Русе, ведно с построените в него сгради – общинска собственост
18. К.л. № 754 Прекратяване на съсобственост чрез продажба частта на Община Русе върху поземлен имот №501.175 намиращ се в с. Семерджиево, Община Русе, ул. „Троян“ №1, по реда на чл. 36, ал. 1, т. 2 от ЗОС, във връзка с чл. 34, ал. 1, т. 2 от Наредба №1 на Общински съвет – Русе
19. К.л. № 755 Изразяване на принципно съгласие за изготвяне на инвестиционнни проекти за застрояване на съсобствени поземлени имоти с идентификатори 63427.2.773 и 63427.2.774 по Кадастралната карта и кадастралните регистри /КККР/ на град Русе, с административни адреси на имотите град Русе, ул. „Батак“ №4 и ул. „Никола Палаузов“ №9
20. К.л. № 756 Прекратяване на съсобственост чрез продажба частта на Община Русе, представляваща ½ ид. част от масивна жилищна сграда и ½ ид. част от масивна лятна кухня, построени в общински УПИ XVI-1324 в кв. 16 по ЗРП на гр. Мартен, ЕКАТТЕ: 47336, ул. „Любен Каравелов“ №3
21. К.л. № 757 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в землището на с Червена вода, Община Русе, м. „Среден баир“
22. К.л. № 758 Прекратяване на съсобственост чрез продажба частта на Община Русе върху урегулиран поземлен имот /УПИ/ IV - 1106, кв. 102, ЕКАТТЕ: 80460, находящ се в с. Червена вода, Община Русе, Област Русе
23. К.л. № 759 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: гр. Мартен, ЕКАТТЕ: 47336, Община Русе, ул. „Хан Омуртаг“ №3
24. К.л. № 767 Информация за изменение на бюджета на Община Русе към 31.12.2021 г.
25. К.л. № 765 Приемане на Общински годишен план за младежта на Община Русе за 2022 г.
26. К.л. № 748 Отчет за дейността на Местната комисия за борба срещу противообществените прояви на малолетните и непълнолетните през 2021 г.
27. К.л. № 751 Годишен отчет за дейността на ОбСНВ Русе за 2021 г. и предложение за промяна в състава на Общински съвет по наркотични вещества /ОбСНВ/ -Русе
28. К.л. № 769 Даване на съгласие за одобряване на технически инвестиционен проект и издаване на разрешение за строеж за обект „Паметен знак на Стоян Михайловски“ находящ се в кв. 103, ул. „Константин Димчев“ № 6, гр. Русе
29. К.л. № 760 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ с идентификатор 63427.154.24, местност „Хайдук дере“, землището на гр. Русе, община Русе
30. К.л. № 761 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ с идентификатор 63427.166.17, местност „Астарджийка“, землището на гр. Русе, община Русе
31. К.л. № 762 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ с идентификатор 07231.38.262, местност „Къмпинга“, в землището на с. Бъзън, община Русе
32. К.л. № 763 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ №503.2120, находящ се в местност „Дрибак 1, 2“, землището на гр. Русе, община Русе
33. К.л. № 764 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ №503.2139, находящ се в местност „Дрибак 1, 2“, землището на гр. Русе, община Русе
34. К.л. № 768 Даване на разрешение за изработване на проект за подробен устройствен план – План за застрояване на поземлен имот с идентификатор 47336.39.251, местност „Лозенски път“ по Кадастралната карта и кадастралните регистри за землището на гр. Мартен, Община Русе
35. Изменение на Решение № 785, прието с Протокол № 29/24.01.2022 г. на ОбС – Русе

 **Г-н Иво Пазарджиев:** Преди да започнем по дневния ред, имаме заявено изказване от Д-р Теодора Константинова. Доктор Константинова, заповядайте.

 **Д-р Теодора Константинова:** Благодаря, господин Председател. Уважаеми общински съветници, господин Кмет. Във връзка с тревожните събития, на които е свидетел целият свят днес, беше изработена декларация, която искахме да предложим от името на целия Общински съвет. Събрахме по спешност председателите на групи и се налага да прочета тази декларация от името на тези, чието съгласие получихме и подкрепа, а именно групата на „Демократична България“, групата на „ГЕРБ“, групата на СДС. Декларация от тези три групи. Ние, общинските съветници от групите на „Демократична България“, „ГЕРБ“ и СДС Русе, категорично се противопоставяме на териториалните претенции на Руската федерация спрямо Украйна и осъждаме агресията, на която сме свидетели днес. Ще бъдат загубени много невинни човешки животи. Недопустимо е през 2022-ра година споровете да се решават с оръжие, а не на масата на дипломацията и преговорите. Изразяваме категорична подкрепа и съпричастност към братския украински народ. Недопустимо е в днешни дни да ставаме свидетели на граждани евакуиращи се от градовете си. Изпращаме поздрав и молитва към ръководството и жителите на Украйна и на град Симферопол, с който Русе има дългогодишни дипломатически отношения. Молим се за бързо и мирно разрешаване на военния конфликт. Благодаря ви.

 **Г-н Иво Пазарджиев:** Благодаря на Д-р Константинова. Продължаваме по дневния ред. От името на група господин Иван Иванов – Председател на група. Заповядайте от името на група.

 **Г-н Иван Костадинов Иванов:** Уважаеми господин Председателю, уважаеми господин Кмете, уважаеми колеги общински съветници, дами и господа. От доста време сме свидетели на постоянните атаки на фракцията на СДС в Общинския съвет към Кмета, особено по повод на „тоталната разпродажба“ на общината, както те го наричат. През последните дни тази агресия отново беше подновена. Това са внушенията, само че е важно да се знае какви са фактите. През миналата година от общинската собственост от продажби в общината са постъпили 722 000 лева. През 2019-та година, когато кмет не беше Пенчо Милков, са продадени за 1561 лева. Къде виждате тенденцията милион, а извинете – 1 561 000 лева. Къде виждате да има такава тенденция при кмета Пенчо Милков? Аргумента ви е, че 2/3 от точките били за разпродажба. Нека да видим фактите от днешната сесия. Контролен лист 736 – Сандрово, продажба на земята на собственик на къща, който вече си е платил отстъпеното право на строеж. Какво друго може да се направи с този имот? Две УПИ-та в Басарбово предназначени за жилищно строителство. Да спираме инициативата и желанието на гражданите? В Николово собственик на сграда плаща земята след отстъпено право на строеж. Долапите – УПИ определено за строителство. Сандрово 24 квадрата по улична регулация. Дружба 3 – продажба на земята на собственик на сградата. Прекратяване на собственост – 747. Това разпродажба ли е или защита на интересите на общината? Вероятно може и да не знаете за колегите от СДС, че в предишни години е имало и по-големи продажби, ама питайте ваш колега бивш кмет на общината и той ще ви каже какви са били тогава сумите. Ние разбираме желанието за компрометиране на кмета, но смятам това на него няма да му попречи. Той такива неща като закуска ще ги поеме. Въпроса е, че искате и пречите на развитието на нашия град. За хора като вас, историята определя малки ъгълчета в нашата русенска история. Малки и много забутани. Благодаря за вниманието.

 **Г-н Иво Пазарджиев:** Благодаря на господин Иванов. От името на група, заповядайте, господин Станимир Станчев.

 **Г-н Станимир Станчев:** Уважаеми господин Председател, уважаеми господин Кмет, уважаеми колеги госпожи и господа общински съветници, скъпи русенци. Много е хубаво, че…, в смисъл това е традиция БСП да се оправдава, когато е изправена пред своето безсилие. Аз няма да коментирам думите от рода „фракция“, „ъгълчета“, „малки историйки“, но в тези сплетни, в които БСП се мъчи да ни вкара или по-точно да внуши, че това не е така. Ние казваме само фактите. Не казваме кой, как, по какъв начин го прави. Русенци са достатъчно интелигентни и грамотни хора да си направят сами преценка дали това е така или не е така, дали и кой е защитил по най-добрия начин техния интерес. Ние като представители на една част, няма да коментирам колко голяма и колко малка, но ще кажа че е устойчива, защото Русе е градът донесъл демокрацията в България и преди малко, когато колежката прочете тази декларация, се видя кой има демократично мислене или по-точно демократично самосъзнание. Всеки сам може да преценява, дали този факт или акт е правилен или неправилен. Не налагаме мнение, ние изразяваме позиция. Държа ясно да се подчертае това нещо, тъй като, ако изпадна в един по-директен тон, знам че ще започнат нападки от ляво и от дясно, се изказвам така доста сдържано. Но нима колегите от управляващото мнозинство твърдят, че града е в прекрасно състояние? Нима колегите от БСП твърдят, че са привлечени много нови инвестиции, не говоря само за инвеститори, говоря и за проекти и т.н.? Нима твърдят, че са успешно реализирани обществените поръчки. Завършвам, господин Председател. Знаете, че върнаха и поръчката за тролеите и ще ви помоля да видите вчерашното решение на ВАС за анаеробната инсталация, какво пише в него. Така че, колеги, моля ви да бъдете коректни, конкретни и принципни. Благодаря на всички.

 **Г-н Иво Пазарджиев:** Благодаря, господин Станчев. От името на група Асен Даскалов, след него госпожа Наталия Кръстева от името на група.

 **Г-н Асен Даскалов:** Благодаря, господин Председател. Уважаеми общински съветници, уважаеми господин Кмет на Община Русе. И аз ще взема отношение във връзка с медийните публикации, че едва ли не действаме като агенция за недвижими имоти. Тъй като съм Председател на Специализираната комисия за общинска собственост. Ще ви запозная с кратка информация за работата й през настоящия мандат. За две години сме разгледали 226 преписки, 188 са положителните становища вследствие на което са разгледани от Общински съвет. Имаме и 30 отрицателни становища, като едно беше потвърдено и от Общински съвет поради жалба на заявителя. Преписките по реда на чл. 35, ал. 1 от ЗОС, т.е. търг с явно наддаване са 73, от 226 това прави 1/3. Т.е. през настоящия мандат разпоредителните сделки са с не повече от 73 недвижими имота за 2 години. Двадесет и девет преписки са по реда на чл. 35, ал. 3 от ЗОС. Общината се е разпоредила с едни така да го кажа „мъртви“ за нея имоти, където има учредено и упражнено право на строеж. Разгледани са 34 преписки по реда на Закона за устройство на територията. Има две преписки за продажба на енергийни обекти, които могат да донесат единствено разходи за Община Русе. Предвид това, изразявам категоричното несъгласие на група „Патриотите – ВМРО“, че настоящия общински съвет действа като агенция за недвижими имоти. Благодаря.

 **Г-н Иво Пазарджиев:** Благодаря, господин Даскалов. Госпожа Наталия Кръстева, заповядайте.

 **Г-жа Наталия Кръстева:** Уважаеми господин Председател, уважаеми господин Кмет, уважаеми колеги. За мен днешната сесия започна по много правилен начин, както тук изтъкнахме демократично ориентираните граждани, а по-скоро този дебат и тези изказвания от името на група нямаше да бъдат налични, ако господин Иван Иванов не тръгна с оценка на пресконференцията дадена от колегите от СДС. Уважаеми колеги, искам да обърна внимание, че ако някой е забравил местния общински съвет има представители на седем групи. Нормално е преди сесия на Общински съвет, нормално е всяка една група да дава пресконференции по тези, които смята, че са важни и са на дневен ред в нашия град, в нашето общество. Това, че колегите изваждат техни съждения относно управлението, относно наболелите теми в града, не виждам какво е притеснително за колегите, които се подкрепят и са така в единомислие с местната администрация. Нека тук да уважаваме всяко едно мнение. В крайна сметка няма нищо лошо, когато се критикуваме, защото когато има един диалог на една маса, тогава могат да излязат много правилни и работещи отношения в името на нашите съграждани. Недоумявам защо за пореден път колегите биват нападани. Аз лично искам да ви кажа, че нашата група, когато прави приемни с граждани, тези думи, само че в нашата група са изказани по по-друг начин, че последните няколко сесии на общинския съвет са „брокерски сесии“. Това е мнението на нашите съграждани. И пак казвам, много моля всички да се уважаваме. Много моля, когато някой направи пресконференция, както преди години вие правихте редовно конференции преди предстоящи сесии на общинския съвет при предното управление, всеки си изказва доводите, всеки си изказва гледните точки. Нека тук да разгледаме нашия дневен ред, за да сме в полза на нашите граждани. Благодаря.

 **Г-н Иво Пазарджиев:** Благодаря на госпожа Кръстева. Да, Кмета на Община Русе. Господин Пенчо Милков, заповядайте.

 **Г-н Пенчо Милков:** Уважаеми господин Председател, уважаеми колеги общински съветници, скъпи русенци. Бях решил да взема думата в началото на днешната сесия не знаейки за сложната международна обстановка, която оценявам и аз като такава и ще следя за всички предизвикателства, които евентуално могат да бъдат за нашия град и нашата общност. Надявам се за мирно разрешение на конфликта между държавите в Европа. Взимам думата обаче действително не знаейки за становището, което ще изрази господин Иванов от нашата група, наистина не знаех, че той ще се изказва, но искам да кажа няколко думи, но благодаря и на госпожа Кръстева за нейното изказване преди малко. Цялото ми поведение от предизборната кампания и в общинския съвет, винаги е била базирана на факти и никога базирана на епитети и на обиди към колеги. Поведението ми от 2011-та година към предходния кмет в момента, в който той стана кмет, аз станах общински съветник, винаги е било уважително. За мен винаги е бил господин Стоилов. Дали ще го срещна в BILLA-та и ще го представя на децата си, ще разкажа какво сме правили заедно или тук на сесия, винаги съм бил уважителен. Никога не съм си позволявал на пресконференциите, в които съм участвал и аз като общински съветник или народен представител да използвам епитети, сарказъм и неуважително отношение, защото то ще се предаде от моето поведение към всички други граждани, а ние всички тук като, вие като общински съветници, аз като кмет, за да работи обществото имаме нужда органите на местно самоуправление и местна изпълнителна власт да бъдат легитимни и уважавани. Община Русе в никакъв случай не е брокер, в никакъв случай сесиите ви не са разпродажба. Такива квалификации са манипулативни. Думи от типа „торба лъжи“ и други, не кореспондират на поведението на представител на местната русенска интелигентна общност през 2022-ра година. Аз базирам винаги изказванията си на цифри. Миналата година ние сме продали имоти за 750 000 лева. Две години преди това, когато станах кмет през годината, Общинския съвет е гласувал предложение от господин Стоилов за 1 500 000. Назад, ако продължавам, стават по-големи сумите, не е хубаво да задълбавам. Имало е в предишни години откази с декларации, че дадени много скъпи имоти от кмет, не са общинска собственост и са придобивани от офшорки, след което всеки следващ кмет е трябвало да води 3-4 години дела, за да придобие сгради в центъра обратно за общината доказано от съда. Това вече е лошо отношение към общинската собственост. Нашето не е такова и ще ви докажа още повече. Вие ще гласувате, ако решите предложенията ни, които ще бъдат вижте за обезщетение, имот в центъра – прекрасен, скъп. Ние предлагаме да се направи от строителя детска градина за още една група много скоро, близо до училище Любен Каравелов. Имот в центъра, апартаменти на „Бозвели“ срещу обезщетение, апартаменти в „Дружба“ срещу обезщетение, което мисля, че беше практика, която вие поискахте. Сега тя се претворява в наши предложения. Винаги съм бил уважителен към вашите становища. Ще продължа с цифри. През януари отпадъците на депо Русе са намалели с почти 30 %. Когато станах кмет от сепарираните отпадъци бяха 0.018. През януари сме ги намалили почти с 30 % въз основа на работата свършена за две години. Отчисленията, които трябваше да платим миналата година са 6 100 000 лева на Министерството на околната среда. В резултат на нашите дейности те са 4 500 000. Това са 1 600 000 спестени, които след това, сега ще ви кажа след малко пак с цифри на всички русенци, къде ще отидат. Бюджетът тази година на общината при заварен бюджет от 139 000 000 в първата ми година, ще бъде приблизително 189 000 000. Средствата, които предвиждаме за асфалтиране са в пъти, пъти, пъти повече от това, което заварих, защото критична е инфраструктурата в околоблоковите пространства, критична. Още от средствата за Ковид около болниците започнахме асфалтиране за около 1 000 000. Сега още с бюджета ще ви предложим 3 500 000 за асфалтиране в кварталите на околоблокови пространства. Това не е свързано даже с бюджета на Комунални. Комунални ще асфалтира за още приблизително 2 000 000. Такива цифри никога не са виждали хората в града. Надявам се времето да позволи. Виждате, че няма сняг и ние работим. Десетки чисто нови закупени машини, усилваме си предприятията. От предприятията, които готвят за хората, на първата сесия ви предложих чисто нови машини за социалния патронаж, готви се на друго ниво до машините, които чистят, до машините, които работят. Моля ви в оставащите две години от нашата работа и в предстоящата ни кампания, които явно за някои е започнала, мисля че модела на моето поведение и резултата на последните местни избори показа, хората искат спокойствие и уважително отношение и да изберат между качествата на личността. Този, който обижда, този, който нервничи показва слабост. Това уча винаги моите момчета, че силата на мъжете е в спокойствието. Нервниченето, говорене за торби, говорене за лъжи, показва, че си слаб и няма да доведе до политическо одобрение. Всеки един от вас е интелигентен и ви вярвам. Действително нека да покажем и на българите как работим в Общински съвет – Русе. Не го правя с някаква ирония или това наистина. Изказването преди мен на госпожа Кръстева, с която многократно сме спорили, показа същото желание. Нека наистина в действията си да го претворим следващите месеци. Благодаря ви.

 **Г-н Иво Пазарджиев:** Благодаря на кмета. Реплика на госпожа Кръстева.

 **Г-жа Наталия Кръстева /реплика/:** Уважаеми господин Милков, назовахте ме два пъти, затова ставам. Преди мен говори колегата Даскалов, преди него говори колегата Станимир Станчев, преди това говори господин Иван Иванов. Не считам за уместно, че всеки път когато Наталия Кръстева стане да говори от тази трибуна, е нормално да влизаме в някакъв тон така, някаква комуникация с Вас, която не виждам да е нормална. Мисля, че в изказването си бях съвсем добросърдечна, призовах всички колеги, даже не съм назовала администрацията, да са уважителни към пресконференциите, които дава всеки един от нас. Пак казвам, ако от моето изказване преди малко сте чул нещо некоректно…

 **Г-н Иво Пазарджиев:** Той Ви благодари, госпожо Кръстева…(шум от зала).

 **Г-жа Наталия Кръстева /реплика/:** Радвам се, че се развесели залата. Дано за в бъдеще да бъдем така колегиални, усмихнати и ползотворни.

 **Г-н Иво Пазарджиев:** Благодаря на госпожа Наталия Кръстева. Реплика на господин Станчев. Надявам се да приключат тези реплики.

 **Г-н Станимир Станчев /реплика/:** Уважаеми…, може ли?

 **Г-н Иво Пазарджиев:** Имате думата. Заповядайте.

 **Г-н Станимир Станчев /реплика/:** Да, благодаря Ви. Уважаеми господин Председател, уважаеми господин Кмет, уважаеми колеги. Аз искам да благодаря на всички, че гледате внимателно нашите пресконференции и както някой беше казал на времето – цитират се и се гледат класиците. Така че ние ще продължим да даваме информация съобразно нашата гледна точка на русенци. Просто ви гарантирам това. Аз чух думи от рода на обиди и т.н.. Аз не знам, кое точно е обида и някои от нас да е обидил някого лично. Това, че се използва на моменти някое нарицание и се иронизира. Всеки знае използването на ирония и самоирония каква форма на интелект е. Всеки един може да си извади изводи за това. Само че няма да позволя да се прехвърлят горещите картофи на здравата глава, защото не мисля, че някой от нашата общност, от нашата група е използвал така по-остри и обидни квалификации, което се внушава от тази трибуна, така че както ние сега и госпожа Кръстева и господин Даскалов запазваме добрия тон, ще призова всички колеги да бъдат така съпричастни в тази посока. А относно това колко много пари и как градът никога не е виждал такива пари, аз съм човек, който е по-прагматично ориентиран и преди да видя нещо реализирано не мога да му се радвам. Благодаря ви.

 **Г-н Иво Пазарджиев:** Благодаря на господин Станчев. Уважаеми колеги, предлагам да започнем нашата работа по дневния ред вече.

**Точка 1**

**К.л. № 732 Отчет за изпълнение на решенията на Общински съвет**

 **Г-н Иво Пазарджиев:** Господин Благовест Белчев ще докладва. Заповядайте, господин Белчев.

 **Г-н Благовест Белчев:** Уважаеми господин Председател, уважаеми общински съветници, подкрепяме Проекта за решение във вида, в който е внесен. По време на комисии бележки не са правени. Благодаря ви.

 **Г-н Иво Пазарджиев:** Благодаря на господин Белчев. Изчаквам за заявки за изказвания да видя, ако има такива. Не виждам заявки за изказвания. Гласуване по точката.

**КВОРУМ – 41. С 41 гласа „за”, 0 „против” и 0 „въздържали се” се прие**

 **РЕШЕНИЕ № 786**

На основание чл.21, ал.1, т.24 от Закона за местното самоуправление и местната администрация, Общински съвет – Русе реши:

1. Приема отчета на кмета за изпълнение решенията на Общински съвет – Русе за периода месец май 2021 г. до месец октомври 2021 г. включително, съгласно Приложение № 1.

**Точка 2**

**К.л. № 733 Решение за продажба чрез публичен търг на 101 940 броя поименни акции, собственост на Община Русе, представляващи 50% от капитала на „Сплендид“ АД**

 **Г-н Иво Пазарджиев:** Госпожа Златомира Стефанова ще докладва. Заповядайте, госпожо Заместник-кмет.

 **Г-жа Златомира Стефанова:** Благодаря, господин Председател. Уважаеми господин Кмет, уважаеми общински съветници, колеги. Контролен лист 733 е във връзка с инвеститорския интерес заявен от „Изома – Русе“ ЕООД с писмо от 18.10.2021 г. с Решение от общинския съвет е открита процедура за продажба на 101 940 броя поименни акции, които са собственост на Община Русе и представляват 50 % от капитала на „Сплендид“ АД. Изготвена е оценка на пазарната стойност на собствения капитал на „Сплендид“ АД като съвкупност от активи, пасиви и фактически отношения при условията на действащото предприятие, което ще продължи своята дейност. Пазарната стойност на собствения капитал на „Сплендид“ АД е определена в размер на 1 893 000 лева при налични 203 880 броя акции и пазарната стойност на една акция е определена на 9,29 лева. Със заявление от „Изома – Русе“ ЕООД, което е собственик на останалите 50 % от капитала на „Сплендид“ АД, те изявяват желание да участват в тръжна процедура за изкупуване на акциите на Община Русе при условия на разсрочено плащане по следния начин: Първо плащане в размер на 30 % при сключване на Договор за продажба на акциите и тяхното джиросване. Второто плащане – остатъка от сумата 70 % в тримесечен срок считано от датата на сключване на договора, като за тази сума ще бъде предоставена банкова гаранция в полза на Община Русе. Изготвената от лицензиран оценител пазарна стойност на капитала на „Сплендид“ АД, както и предложението на „Изома – Русе“ ЕООД са огледани и обсъдени в Комисията по приватизация и следприватизационен контрол, която предлага да се извърши продажбата чрез публичен търг с явно наддаване при следните условия: Начална тръжна цена 947 022, 60 лева, което представлява 101 940 броя акции по 9,29 лева, стъпка за наддаване 20 000 лева, депозит за участие 50 000 лева. Начин на плащане на продажната цена на акциите. Еднократно плащане на цената, на която е спечелен търга преди подписване на Договора за продажбата на акциите или разсрочено плащане с начална вноска от 30 % от цената, на която е спечелен търга при подписване на договора и джиросване на акциите, а отстъпката от 70 % в тримесечен срок от подписване на договора, за което купувачът предоставя банкова гаранция в полза на общината. Хотел „Сплендид“ е категоризиран с три звезди, чиято категоризация е изтекла на 08.07.2021 г., въпреки че са подадени документи за нова категоризация все още няма издадено удостоверение поради несъответствие с изискването на Наредбата за категоризация, за която управителя е сигнализирал многократно. За привеждането в съответствие, за изискването на Наредбата и за да може той да получи категоризация и да се реставрира и да се реновира сградата, минималната определена сума. Това е за минимален санитарен минимум, не за нещо луксозно е в размер на 422 000 лева. Разходите за реновиране на сградата могат да бъдат разпределени между двамата акционери – Община Русе и „Изома – Русе“ ЕООД съобразно участието на капитала. При втория вариант обаче е възможно другия акционер да увеличи участието си в капитала, ако общината няма възможност да се включи, което ще промени и нейната капиталова структура. В този вид Хотел „Сплендид“ с 36 легла, с 32 стаи, 20 от които единични, 4 стаи с по две легла, трябва да има достатъчно голяма заетост, за да отчете въобще печалба. Това, което сме смятали с колегите, тъй като господин Велинов работи определено на санитарния минимум и откъм персонал и откъм поддръжка, която той все пак е запазил хотела, тъй като в него не е влагано откакто общината не е собственик. Има много малки всъщност вложения, които са абсолютно незначителни. Хотелът по изчисленията, които сме направили трябва да има заетост ежедневна над 60 %, за да може да излезе на някаква нормална, да речем приемлива печалба. Така че, надяваме се, че вие ще подкрепите това предложение и ви благодаря.

 **Г-н Иво Пазарджиев:** Благодаря на госпожа Стефанова. За изказване госпожа Елеонора Николова.

 **Г-жа Елеонора Николова:** Уважаеми господин Кмет, уважаеми колеги общински съветници. Ами, ето една точка от дневния ни ред, която е пълно доказателство за правотата на думите, които ние сме изрекли на нашата пресконференция. Вижте вътрешното противоречие в тази докладна записка. Казва се, че хотела няма заетост, че има много голямо напрежение и конкуренция между хотелиерите в Русе и се твърди, че един хотел, който е ситуиран в центъра на града, който в предната си част имота отдава под наем на мобилен оператор огромен магазин, който притежава собствено ресторантче, което се посещава от всички, които живеят и работят в тази област, че видите ли този хотел е на загуба. И вижте кой кандидатства да купи нашите акции - частника. Втората половина от акциите на този хотел, това е всъщност кандидатурата за купуване и това е едно ярко доказателство, че хотела има бъдеще. Вие виждали ли сте частен инвеститор, който има 50/100 от хотела да твърди едно, защото желанието на частния инвеститор да придобие акциите на общината са именно доказателство за това, че този хотел има бъдеще, че този хотел може да се развива и че фактически общината се лишава от един изключително атрактивен имот. Имот, който може да посреща гостите на общината. Ние сме загрижени за това, че общината не е достатъчно посетена. Ние очакваме да дойдат инвеститори, очакваме да има оживление в нашия град, водим се от една класация, която поставя Русе на първо място като инвестиционна възможност за нашата държава. Убедени сме в това с оглед на географското положение и затова аз ви казвам, няма нужда нищо повече да се казва в общинския съвет, достатъчно е да видим как ще се гласува по тази точка. Вижте, от едната страна общината има 50 %, от другата страна частния инвеститор има 50 %. Частния инвеститор казва: „Аз си давам парите, защото тук има шанс, защото има бъдеше и защото аз очаквам печалба“, общината казва: „Не, това не е така“. Нека да видим кой е прав. Аз призовавам да си запазим този актив, защото общината има много малко активи вече и специално този актив да не го продаваме. През годините Общински съвет е подпомагал господин Велинов всеки път, когато се е обръщал с молба да го подкрепим за кредит винаги е бил подкрепян и аз смятам, че това е един идеален чудесен имот, който общината трябва да си запази. Благодаря.

 **Г-н Иво Пазарджиев:** Благодаря на госпожа Николова. Реплика за Александър Неделчев.

 **Г-н Александър Неделчев /реплика/:** Благодаря, господин Пазарджиев. Уважаеми господин Кмете, уважаеми колеги, уважаема госпожо Николова. Това, че хотелът има бъдеше и може да е развива, сигурно е така щом някой иска да го купи, съгласен съм по това с Вас и само по това. Всичко друго не мога да приема по следните причини. Повече от 25 години Община Русе от тази своя собственост не е получила една стотинка. Повече от 25 години. Нещо повече, тя през тези години е плащала от парите на русенските данъкоплатци, за да може този хотел да продължава да губи парите на русенските данъкоплатци. И Вие смятате ли, че след като за тези 25 години конкуренцията на пазара на хотелиерските и ресторантьорски услуги нарастна в пъти, този хотел в следващите 25 години ще донесе някакви приходи на Община Русе и няма да иска нови разходи. Току що чух, че Заместник-кмета Стефанова каза само за да може да продължи дейността си колко пари са необходими. Не Ви чух да казвате от кое в бюджета искате да извадим пари, за да налеем още пари в тази яма „Сплендид“, в която 25 години само наливаме. А напротив, с парите, които общината ще получи за своите акции, ние ще можем да направим нещо полезно за града, от което всички русенци ще имат полза. Това е моята реплика.

 **Г-н Иво Пазарджиев:** Благодаря на господин Неделчев. Втора реплика за Деница Иванова.

 **Г-жа Деница Иванова /реплика/:** Уважаеми господин Председател, уважаеми господин Кмет, уважаеми общински съветници. Репликата ми ще бъде много кратичка, защото аз също изпитах леко объркване, какво всъщност ние искаме. Госпожа Николова засегна, че общината, сега не иска инвеститор или пък иска. От Вашата пресконференция, съжалявам, че ще се върна малко назад, Вие заявихте, че не привличаме инвеститори. В момента имаме такъв, но по някаква причина не го харесваме. В следващия момент заявявате, че ние сме частна агенция за недвижими имоти, само че Вие правите някакво предложение във Вашата пресконференция да увеличим пък продажбата на общински жилища. Какво точно иска групата на СДС и ще продължаваме ли да се объркваме от гледна точка на това. Мисля, че колегата Сашо Неделчев беше достатъчно ясен и точен в ситуацията и презентира доста добре. Нека да бъдем наясно – искаме инвеститор или не искаме инвеститор, искаме да продаваме или не искаме да продаваме? Благодаря.

 **Г-н Иво Пазарджиев:** Благодаря на госпожа Иванова. Дуплика за Елеонора Николова.

 **Г-жа Елеонора Николова /дуплика/:** Уважаеми господин Кмет, уважаеми дами и господа, аз нямам вина за това, че има мъглявина в нечии глави. Това, което казвам е, че това е един хубав актив и веднага мога да предложа от къде могат да дойдат парите, за да станем ние единствен собственик. Както народа казва „общата работа кучета я яли“. Ние до сега сме жертва на това, че имаме една обща работа. От едната страна частен инвеститор, от другата страна община. Ами няма да вървят нещата, защото нашия партньор винаги ще докарва баланса на загуба. Ако общината придобие този актив и аз имам предложение от къде могат да дойдат парите, тутраканската фирма, която кандидатства за парцел в Индустриалния парк ще плати вероятно над 1 000 000, ето ви средства, с които можем да придобием този актив, ако той се управлява смислено. Ако той е собственост само на един собственик, тогава ние ще си видим сметката. Сега не можем да я видим. Разбира се, че не можем да я видим. Ето партньорът ни вече е събрал пари, за да си купи останалата част. Нали ви е ясно от къде е събрал тези пари? По отношение на смесването на това, какво искаме да се продаде. Искаме да се продадат жилищата на хората, които са вложили в тях пари и са превърнали тези полуразрушени жилища в собствен дом. Там има сантимент, там има съседи, там има инфраструктура и затова ние подкрепяме хората в желанието си да имат дом. Това е съвършено различно с продажбата на празни имоти. Благодаря ви.

 **Г-н Иво Пазарджиев:** Благодаря на госпожа Николова. Следващо изказване за господин Асен Даскалов.

 **Г-н Асен Даскалов:** Благодаря, господин Председател. Моето изказване е по-скоро въпрос към Кмета и към общинска администрация. Колко пъти за последните 30 години е разпределен дивидент в полза на Община Русе от Хотел „Сплендид“ АД ? Колко пъти Общински съвет – Русе е давал съгласие да бъдат изтеглени кредити, заем или по друг начин да бъде финансирана дейността на хотела? Това ми е въпроса. Благодаря.

 **Г-н Иво Пазарджиев:** Благодаря на господин Даскалов. Деана Тонева.

 **Г-жа Деана Тонева:** Искам да направя една малка корекция на госпожа Николова. Тя все казва, че инвеститора събрал пари и ето на сега ще купи нашите 50 %, но те не стоят нещата така. Значи преди това 50 % беше в една софийска фирма. Няма нищо общо с тази фирма, която сега иска да купи. Тази софийска фирма също беше частна и 50 %, но те отдавна искаха буквално да се отърват от тази собственост, тъй като виждаха, че няма никакъв смисъл в нея, няма никаква печалба и ние всяка година плащахме някакви допълнителни средства. Не знам дали стопанисване на хотел е така присъщо деяние на общината, а този, който сега иска да купи – Изома, той държи просто под наем ресторанта. Всъщност ние вземахме наема от този ресторант, а не че се стопанисваше ресторанта. Това са нещата, които исках да кажа.

 **Г-н Иво Пазарджиев:** Благодаря на госпожа Тонева. Кмета на Община Русе – господин Пенчо Милков.

 **Г-н Пенчо Милков:** Уважаеми господин Председател, уважаеми колеги общински съветници, уважаема госпожо Николова. Когато станах кмет и видях казуса със „Сплендид“, първото ми желание беше да се изкупят дяловете, да се ремонтира хотела и да развиваме дейността. Нещо което, може би и Вие като кмет сте мислила да направите, но не сте го направила, защото след това сте се задълбочили повече във въпроса, както направих и аз. Желанието ми е Русе, не просто да пише в разни годишници и стратегии, че ще развива туризма, а реално да направи крачки в тази насока, затова и избора ми на Заместник-кмет по Икономика и международни отношения беше човек, който е ръководител в „Дунав турс“. Първия ми разговор със Златомира Стефанова никак не ми хареса, защото аз държах хотела да бъде пуснат в експлоатация и общината да печели пари от него, обаче общината получава на месец 2 400 лева, а разходите са 40 000. После, да не забравяме колко пъти другия собственик ни предложи като общински съветници да му изкупим дела. Решение, което вие взехте единодушно малко по-рано във вашата работа на предходна сесия, т.е. тогава имаше предложения да изкупим дела, не чух разсъждения в такава насока. Или пак ви казвам като общински съветници, когато казвате, че изнасяте данни, елате първо ги вземете, за да ги изнесете, защото аз ще ви ги дам. И оборотите какви са и господин Велинов също ще ви каже, няма такова нещо. Първо стаите са 32, не може да се побере един автобус хора. Мястото за паркиране също е ограничено. Важен е новия собственик, който изкупи дела на другия ни съсобственик, сега развива ресторантьорската дейност, т.е. той за него пряко ще му отпадне разхода за наем към хотела и вече ще бъдат опция стаите. В тази насока е инвестиционното намерение, също и да изпълни ремонт, който ние нямаме ресурса, ако дадем над 450 000 лева при положение, че получаваме 2 400 лева приходи на месец, не ни излизат сметките. Това ще е поредната сума, която ще вложим нецелесъобразно. Поради тази причина с огромна как да кажа, с обратно на всички мои разбирания, че общинската собственост не трябва да се разпродава, тук считам, че този хотел ще затъне, ако продължи да бъде съсобственост на Община Русе с частен съсобственик. Нямаме тези средства. Хубаво е да се разходите вътре, аз съм се разхождал. Господин Велинов с невероятни усилия продължава да поддържа хотела, но към момента вече е необходимо много, много съществен ремонт. Мисля да подкрепим инвеститора, да се възстанови работата на хотела, да му дадем възможност да направи ремонт, а аргумента дали ще настаняваме. Какво настаняване става дума? На непазарни условия, безплатно да ги настаняваме? Ми, ние като имаме гости на общината ги настаняваме в хотели на Русе и вие днес ще разглеждате една възможност за спортно мероприятие, което да се финансира от Европейския съюз за 450 000 Евро, което пряко ще доведе хора от 9-10 европейски държави в Русе точно с идея за подкрепа и на тази дейност. Те ще бъдат настанени в наши хотели, но не може на непазарен принцип, дори да е общински. Благодаря ви.

 **Г-н Иво Пазарджиев:** Благодаря на Кмета на Община Русе. Реплика за Станимир Станчев. Като реплика сте го заявили. Ако искате… (шум от зала). Моля да стартирате изказване на господин Станчев, това иска да направи той.

 **Г-н Станимир Станчев:** Уважаеми господин Председател, уважаеми господин Кмет. Господин Председател, ще може ли малко тишина в залата?

 **Г-н Иво Пазарджиев:** Колеги, моля за ред в залата. Господин Станчев има думата. Заповядайте за изказване.

 **Г-н Станимир Станчев:** При нас също тази дума „противоречие“ я наблюдаваме в последните години. Преди малко ярък пример за това даде и кмета, като каза, че първоначалните му идеи и обещания така или намерения може би по-точно, да не преекспонирам думите е било този хотел да остане общински. Обаче през последните дни слушам как ние сме една богата община, ще имаме един голям бюджет, ще се отделят много пари за това, много пари за това. В същото време казваме нямаме пари за това, нямаме пари да го направим и издържаме. Само снощи, само снощи имаше едно обсъждане, което твърди, че в Русе след една година ще отвори един модерен комплекс, 2023-та мисля, че беше, ако нещо не съм чул правилно от запис. Говори се, че как ще започнем да привличаме много туристи. Нали така? Щели да идват със самолет на летището от София. След това чухме, че ще има и плавателни съдове, които ще доставят туристи до Русе. Освен това ще организираме грандиозни спортни прояви, което е хубаво. Така че…Ще може ли да направите забележка на господин Неделчев, ако обичате?

 **Г-н Иво Пазарджиев:** Продължете изказването.

 **Г-н Станимир Станчев:** Всички тези намерения показват, че в Русе ще е необходим един добър хотел, а какво лошо от това, той да бъде общински. Виждам, че насоката в която работи общината в последните години е да се създадат доста общински фирми, които да заемат доста общински дейности. Нали такава е насоката. Какво лошо има това да се продължи? Господин Милков каза преди малко, че съвсем целенасочено е взел заместник-кмет, който се занимава с туризъм – чудесно. Само че в стратегията за туризма и в една от забележките или недостатъците на нашия град се казва, че има липса на леглова база. Може да го проверите това. И както старите русенци казаха: „Калчев започна продажбата на „Сплендид“, Пенчо Милков ще я довърши“. Благодаря ви.

 **Г-н Иво Пазарджиев:** Благодаря на господин Станчев. Не виждам други заявени изказвания. А, д-р Константинова за процедурно предложение. Заповядайте.

 **Д-р Теодора Константинова:** Тъй като в работата на общинския съвет е практика, когато присъства някой представител на определено учреждение, фирма и т.н., да му дадем възможност за изказване, а господин Велинов е сред нас. Предлагам да гласуваме и от извора да черпим вода и да каже и да разкаже, какви възможности има, как е функционирал, какво е състоянието в момента на „Сплендид“. Благодаря ви.

 **Г-н Иво Пазарджиев:** Благодаря на д-р Константинова. Процедурно предложение за изслушване на господин Велинов. Стартираме системата за гласуване по процедурното предложение.

**Гласуване по процедурно предложение за изслушване на господин Велинов.**

**КВОРУМ – 43. С 39 гласа „за”, 2 „против” и 2 „въздържали се” се прие процедурното предложение.**

 **Г-н Иво Пазарджиев:** Господин Велинов, заповядайте за изказване в рамките на три минути.

 **Г-н Петър Велинов:** Уважаеми госпожи и господа общински съветници, моето задължение като Изпълнителен директор е цената и задължение, да запазя цената на капитала в управляваното от мен дружество. Това е била моята цел през годините, независимо, че знаете от 2010 – 2011 година почнаха големите сътресения икономически. Смея да твърдя, че акциите цената 9, 29 лева, няма такава акция в Русе за хотел. Това мога да го твърдя. Прегледах внимателно пазарните цени и продажните в София, във Варна, 1-2 лева са от най-големите вериги и т.н., т.е. моето задължение пред вас дали съм запазил колкото капитал, колкото до думите – да, можеше да се дават дивиденти, но цената на акцията щеше да бъде наполовина. Може би разбирате какво искам да кажа. Кредити ние имаме 180 000 в момента и те са обезпечени от магазина, от наема. Приключихме към 31.12 без задълженията към държавата и към общината в тези трудни моменти. Отчитаме минимална печалба от 13 062 лева, но трябва да отбележа, че това стана с помощта на държавните помощни програми, с включените инвестиционни имоти и т.н., т.е. баланса в актива и пасива така беше направен, че защитихме цената. При тези условия на ток, не се оплакваме. Успяваме към 31.12, единствено от общинските съветници операта господин Кюркчиев и частично Техническия университет, бяха наши така клиенти. Почти други нямаше, почти други нямаше. В доклада, който е представен на Общински съвет и членове на Общо събрание, ясно казвам нашето мнение. Предстоят тежки времена. До 30.06 държавата ще помага, след това всеки да се оправя сам. Ще изпаднат помощи и т.н., почват фалити. Това е моята прогноза. Вече който оцелее, който остане – това ще бъде. Това е политиката на новото правителство в момента. Заявявам го най-отговорно. Какво „Сплендид“ АД, само с две думи, е създадено още при господин Станчев…

 **Г-н Иво Пазарджиев:** Ориентирайте се към приключване.

 **Г-н Петър Велинов:**…още от Асен Тасев. Тогава почна. Не е бил Митко Калчев. Митко Калчев беше, извинявам се понеже сме набори с него, Митко Калчев беше Председател на борда и не е искал. Единственото, може би не знаете и ще повторя. При основаването на дружеството 59 % беше частния капитал, 98-ма година, за да прокараме отоплението, тогава частниците се съгласиха да го направят 50/100. Нямаха пари или не искаха, не бяха заинтересовани и стана 50. Тогава общината дадоха общинския инвестиционен фонд. След това, след това не е имала никаква помощ, кредит, с изключение на миналата година, когато общината помогна с 40 000 лева. Междувременно искам да напомня. Ние се опитахме…

 **Г-н Иво Пазарджиев:** Благодаря, но времето изтече. Ориентирахте се към приключване.

 **Г-н Петър Велинов:** Ние се опитахме това нещо. Второ, 2011-та година не сме стояли, участвахме в конкурс, бяхме на първо място за 1 500 000, да обновим изцяло. Не сме чакали никого, нито община, нито никого. Не искам да влизам в политически диалог. Знам, мога да ви кажа, че бяхме на първо място, но други от Димитровград спечелиха. Така че това е, което мога да докладвам.

 **Г-н Иво Пазарджиев:** Благодаря.

 **Г-н Петър Велинов:** При тези тежки времена, които предстоят, дали е уместно не мога да кажа. Завърших.

 **Г-н Иво Пазарджиев:** Благодаря, господин Велинов. Заявено изказване от името на кмета на Община Русе, госпожа Златомира Стефанова ще вземе думата, след нея Диана Ласонина. Да, заповядайте, госпожо Стефанова.

 **Г-жа Златомира Стефанова:** Искам да благодаря на господин Велинов. Мисля, че той беше достатъчно ясен и тъй като господин Станчев спомена името ми и стратегията по туризъм, аз ще бъда много кратка и ще ви кажа нещо. Стратегиите по туризъм за съжаление толкова години, много е модерно, който дойде на власт да пише стратегии по туризъм. Стратегиите по туризъм трябва да се пишат от бизнеса и туризма е предимно частна инициатива. Това ще ви кажа. Благодаря.

 **Г-н Иво Пазарджиев:** Реплика за госпожа Николова. Господин Станчев, моля не от място. Благодаря. Госпожо Николова, заповядайте.

 **Г-жа Елеонора Николова /реплика/:** Аз искам да благодаря на господин Велинов. Аз също съм работила с него и знам, че човека е полагал много усилия хотела да се държи на повърхността и това, което го е спъвало е липсата на свежа инвестиция от страна на собственика, от страна на общината. Когато собствеността вече стане собственост само на една персона, на едно юридическо лице или на общината, тогава вече възможността да се вземат решения включително и кредити, ще бъдат много по-високи. Аз не чух каква е цената на магазина. Според мене само тази магазинна част, която се отдава, магазина би могъл да бъде оценен около 500 000 лева, защото това е един огромен магазин на центъра на града. Така че, ако направим тази сметка, като видим цената на ресторанта, като видим цената на магазина, ще видим, че нашия дял въобще не е малозначителен и че ние действително можем да печелим. Аз съм съгласна, че частниците развиват добре бизнеса. Виждам как се стопанисва ресторантската част, тя се стопанисва от две години прекрасно, но пак ви казвам, ако ние сме собственици изцяло, тогава вече мениджмънта и развитието на този хотел могат да бъдат различни. Благодаря ви.

 **Г-н Иво Пазарджиев:** Дуплика, господин Пенчо Милков.

 **Г-н Пенчо Милков /дуплика/:** Възложена е оценка на професионален оценител. Госпожа Николова й правя дуплика, защото като юрист знае, какво е акция. Акцията пренася не само стойността на магазина, пренася стойността, имуществени и неимуществени права на акционера. В правата включваме всички, включително и пасивите. Активи, пасиви и фактически отношения като примерно клиентела. Това също се включва в цената на акцията. Тука ясно обяснихме, че в оценката се включват и задължения, които ви казахме в какъв размер са, както и необходимостта от ремонт. Значи само задълженията, които ви ги казахме…Аз ви изслушвах, без да коментирам от място, но нетърпението е много голямо. Над 600 000 лева, така че това също трябва да се прибави към цената, която ще плати лицето. Нали, манипулативно е да казваме колко струва магазина сам по себе си. Да, сигурно струва толкова, само че трябва да ползваш отгоре хотела след като направиш за над половин милион минимум ремонт и да му платиш и задълженията. Благодаря ви.

 **Г-н Иво Пазарджиев:** Благодаря на кмета. Диана Ласонина.

 **Г-жа Диана Ласонина:** Уважаеми господин Председател, уважаеми общински съветници, уважаема госпожо Николова. Очаквам, като един опитен общински съветник, Вие да се изказвате подготвена и да не казвате неистини от тази трибуна. Това не се случи. Отново Вие казахте, че има един голям мобилен оператор, който е там. От кога не сте се разхождала по главната улица на Русе, госпожо Николова? Там много отдавна няма такъв. Там е едно малко магазинче за някакви бижута, в момента поне. Така че, ще Ви помоля да актуализирате информацията си и да не държите на стари лаври, а всеки инвеститор, лично за мен като общински съветник (шум от зала).

 **Г-н Иво Пазарджиев:** Господин Станчев, моля без реплики от място.

 **Г-жа Диана Ласонина:** Благодаря за изказването.

 **Г-н Иво Пазарджиев:** Йовчо Смилов за изказване. Реплика? Добре, заповядайте за реплика на Диана Ласонина.

 **Г-н Йовчо Смилов /реплика/:** Уважаеми колеги, уважаеми господин Кмет, уважаеми господин Председател. Аз исках да репликирам малко по-рано заместник-кмета, но не успях да се включа на време. Използвам момента да репликирам Диана, защото аз очаквах, че тя ще каже малко повече. Вижте, едно е да искаш на всяка цена да правиш политика, поне според мен, друго е да можеш да правиш разумна политика. Не искам да обидя никого, но все пак, ние говорим в момента за нещо много деликатно. Общината иска, има желание да продаде активите си от един имот. Господин Велинов каза, че те са успели, да не казвам точно какво ми е на езика, по какъв способ, да запазят цената на актива, т.е. цената на имота, може би добре сте чули между редовете това, което той ви каза и ние продължаваме да се упражняваме на тема пазарни принципи и логика. Очаквах, че Диана ще го каже. Благодаря ви.

 **Г-н Иво Пазарджиев:** Благодаря на господин Смилов. Втора реплика за Станимир Станчев.

 **Г-н Станимир Станчев /реплика/:** Уважаеми господин Председател, уважаеми господин Кмет, уважаеми колеги. Вече за втори път чух, че явно колегите от ляво бъркат думата „инвеститор“, защото нашата представа за инвеститор не е от точно този тип. И моля да си актуализирате пък вие представата за инвеститор. Казваме, че магазина на „Глобул“, защото той е знаков и го знаят повече русенци. Ако кажем магазинчето за дрънкулки, нали моите извинения, не искам да обидя никого, по няма да е знаково и обозначено от тая гледна точка. Но господин Велинов каза и нещо друго.

 **Г-н Иво Пазарджиев:** Моля да репликирате госпожа Ласонина обаче.

 **Г-н Станимир Станчев /реплика/:** Завършвам. Но господин Велинов каза и нещо друго: „Не се оплакваме, оправяме се“. Така че не е толкова плачевно състоянието, защото мога да ви припомня и за едни други обекти, където беше много плачевно състоянието. Когато правите бизнес, не стоят така розови нещата. Благодаря ви.

 **Г-н Иво Пазарджиев:** Благодаря на господин Станчев. Не виждам други заявени изказвания по точката. Режим на гласуване по точката, моля. В режим на гласуване сме, колеги.

**КВОРУМ – 41. С 30 гласа „за”, 1 „против” и 10 „въздържали се” се прие**

**РЕШЕНИЕ № 787**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 1; чл. 4, ал. 4; чл. 31, ал. 1, чл. 32, ал. 1, т. 2 и § 11д, ал. 1 от ЗПСК, чл. 5 и чл. 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на 101 940 броя поименни акции, собственост на Община Русе, представляващи 50% от капитала на „Сплендид“ АД, ЕИК 117002971.

2. Утвърждава тръжната документация /Приложение 2/ при следните условия:

2.1.Начална тръжна цена – 947 022,60 лева;

2.2.Стъпка на наддаване – 20 000 лева;

2.3.Депозит за участие в търга – 50 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.

2.4.Начин на плащане на продажната цена на акциите – цената се заплаща от купувача изцяло преди деня на подписване на договора за продажба или разсрочено при следните условия: начална вноска в размер на 30% от цената, на която е спечелен търга при сключване на договора за продажба на акциите и тяхното джиросване, а остатъка в размер на 70% от цената се плаща в тримесечен срок от сключване на договора и джиросване на акциите.

2.5.В случаите на разсрочено плащане, купувачът представя банкова гаранция в полза на Община Русе в размер на 70% от цената, на която е спечелен търга, с валидност до пълното изплащане на покупната цена на предмета на приватизация. Банковата гаранция следва да съдържа изричен запис, че се освобождава само след писмено известие за това от страна на продавача Община Русе.

3. Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ 6. Цената на тръжната документация е 1 200 лева и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК“ АД, клон РУСЕ в центъра за административни услуги и информация.

4. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

5. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

6. Оглед на активите на търговското дружество може да се извършва всеки работен ден след закупуване на тръжни книжа и предварителна заявка, в срок до 16,00 часа на 20-ия работен ден включително от датата на обнародване на решението в „Държавен вестник”.

7. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. „Свобода“ №6.

8. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

9. Всеки член на тръжната комисия да получи възнаграждение за дейността си в размер на 50 лева плюс по 10 лева на час, съобразно продължителността на търга.

10. Възлага на Комисията по приватизация и следприватизационен контрол да определи спечелилия търга участник.

11. Възлага на Кмета на Община Русе да освободи депозитите на неспечелилите участници в търга, да издаде решение за спечелилия търга участник и да сключи приватизационен договор за покупко-продажба с него.

12. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

 **Г-н Иво Пазарджиев:** Господин Станчев, искате ли почивка? Не искате, добре. Продължаваме.

**Точка 3**

**К.л. № 766 Редовно общо събрание на акционерите на „Сплендид“ АД**

 **Г-н Иво Пазарджиев:** Кой ще докладва? Госпожа Златомира Стефанова ще докладва. А, извинявайте, аз съм вносител на точката. Йоана Неделчева ще докладва.

 **Г-жа Йоана Неделчева:** Уважаеми общински съветници, уважаеми господин Кмет, господин Председател. Представям на вашето внимание…

 **Г-н Иво Пазарджиев:** Моля за тишина в залата!

 **Г-жа Йоана Неделчева:** …Контролен лист 766 относно редовно общо събрание на акционерите на „Сплендид“ АД. В Общински съвет – Русе е постъпила покана за редовно общо събрание на акционерите на „Сплендид“ АД. Към точката е приложена покана със съответния дневен ред като в Точка 6 от дневния ред на общото събрание се предвижда промяна в състава на Съвета на директорите на „Сплендид“ АД. Проектът на решението предвижда общото събрание на акционерите на „Сплендид“ АД да освободи като член на Съвета на директорите господин Радовски по негова лична молба и на негово място да избере Христо Тороманов. Необходимостта от извършването на тази промяна и както стана ясно и от предната точка е, че господин Тороманов е закупил останалите 50 % от акциите на акционерното дружество. В тази връзка, моля да подкрепите точката.

 **Г-н Иво Пазарджиев:** Благодаря. Заявки за изказвания по точката не виждам. Режим на гласуване, моля. Колеги, моля да прекратите гласуването. Нещо стана със системата. До един момент гласувахме…спря. Спрете гласуването, моля. Нека да стартираме системата на гласуване. Малко търпение. Имаме някакъв лек технически проблем. Системата е стартирана. Моля гласувайте по точката.

**КВОРУМ – 36. С 32 гласа „за”, 1 „против” и 3 „въздържали се” се прие**

**РЕШЕНИЕ № 788**

На основание чл.21, ал.1, т. 23 от ЗМСМА, във връзка с чл.226 от ТЗ, Общински съвет - Русе реши:

Упълномощава представителите на Община Русе в Общото събрание на „Сплендид“ АД Нора Десиславова Стоянова, Светлозар Симеонов, Иван Кюркчиев и Деана Тонева да гласуват „ЗА“ по точка 6 от дневния ред на редовното общото събрание на акционерите на дружеството, което ще се проведе на 28.02.2022 г. от 11.00 часа в град Русе, в конферентната зала на хотел „Сплендид“, а при липса на кворум - на 14.03.2022 г. от 11.00 часа при същия дневен ред и на същото място.

**Точка 4**

**К.л. № 734 Одобряване решение на кмета на Община Русе за отправяне на предложение към концесионера „РДС ИНВЕСТ“ ЕАД, гр. Русе за изменение на Договор от 22.10.2018 г. за предоставяне на концесия за строителство на обекти от спортен комплекс „Дунав“ и имоти за развитие на спорта – публична и частна общинска собственост на Община Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, предложението е във връзка със сключване на допълнително споразумение към Договора за предоставяне на концесия на обекти от Спортен комплекс „Дунав“, който е сключен на 22.10.2018 г.. Причините за това са чисто технически. Има изменение в кадастралната карта и кадастралните регистри, което се изразява в заличаване на сграда с идентификатор описан в контролния ви лист и допълване с нов обект – сграда с идентификатор 63427.7.125.4 със застроена площ 249 кв.м., брой етажи 2, с предназначение сграда със смесено предназначение. Всъщност това е инвестицията, която по Договора за концесия концесионера е извършил още през 2020-та година в размер на 307 000 лева. Просто в момента ви молим да приемете това изменение. Съгласно Закона за концесиите, когато има промяна и тя не е съществена и не води до изменение на цялостния характер на концесията, Концесионния договор може да бъде изменен с допълнително споразумение след мотивирано предложение на едната от страните в него. Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване, моля.

**КВОРУМ – 36. С 36 гласа „за”, 0 „против” и 0 „въздържали се” се прие**

**РЕШЕНИЕ № 789**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 40, ал. 2, т. 1; чл. 137, ал. 1, т. 2 и т. 3, чл. 138 и чл. 141, ал. 1 и ал. 2 от Закона за концесиите, чл. 17.1.2., чл. 17.1.3 и чл. 17.1.4. от Договор от 22.10.2018 г. за предоставяне на концесия за строителство на обекти от спортен комплекс „Дунав“ и имоти за развитие на спорта – публична и частна общинска собственост на община Русе, Общинският съвет реши:

Одобрява решение на кмета на Община Русе за отправяне на предложение към концесионера „РДС ИНВЕСТ“ ЕАД, гр. Русе за изменение на Договор от 22.10.2018 г. за предоставяне на концесия за строителство на обекти от спортен комплекс „Дунав“ и имоти за развитие на спорта – публична и частна общинска собственост на община Русе, с допълнително споразумение - неразделна част от договора.

**Точка 5**

**Опрощаване на задължения на ПФК Дунав ЕАД към ОП „Спортни имоти“ на обща стойност 38 250 лева с включен ДДС**

 **Г-н Иво Пазарджиев:** Госпожа Елисавета Досева като Председател на Комисията по младежта и спорта ще докладва. Заповядайте.

 **Г-жа Елисавета Досева:** Уважаеми господин Председател, Кмете, колеги. Предложението е за опрощаване на дълг на ФК Дунав на стойност 38 250 лева, който се е формирал в периода 07.2019 – 07.2020 година. Към момента са разплатени 4 750 лева по този договор. Когато настоящото ръководство поема разпадналия се вече ФК Дунав, се налага да поемат и това задължение, за да запазят името Дунав за русенци. За да се случи това нещо, мисля, че това е бил правилен ход от тяхна страна, но тежестта е останала. На наше събиране приехме решение за разсрочване на този договор, което беше в рамките на 6000 лева за година, до 2027-ма година. Те до този момент са се справяли с вноските, постъпленията месечните, които трябва да имат към клуба. Няколко думи за основанията да се направи това предложение. За времето малко повече от година и половина, когато настоящото ръководство е поело ФК Дунав, те успяват да направят, да сформират отбор изцяло от русенски спортисти, успяват да покрият целия спортен календар и по настоящем са водачи в групата си. Това, да кажем 99 % води тяхното преминаване в „Б“ професионална футболна група, а там за всички е ясно, че финансовите отговорности са много по-различно ниво и са много по-големи. През това време по техни думи са увеличили многократно и броя на децата, които са ангажирани в спортна дейност като главно заниманията им са във вечерните часове предвид учебните програми на децата. Рязкото скачане на тока, непредвидено и неочаквано за нито един довежда до много сериозни финансови затруднения от тяхната страна, а тренировките се водят вечер, защото такава е учебната програма на ангажираните. Това от една страна. От друга страна, договорите за подпомагане, които те са сключили за спонсорство или са забавени или са разсрочени в необозримо време. Предвид това, че задължението, което имат е направено от не плащане такси за ползване на градски стадион или това е услуга по Наредба 16, в правомощията на върховния орган общинския съвет е да вземе решение, дали има възможност, дали ще бъде опростен този дълг. Въпросът беше разгледан на Комисията по младежта и спорта, която даде положително становище за това, а предложението е направено изцяло на база и основание молба, която са подали футболния клуб, която има предложена към всички документи. Ще кажа само, че правната страна на предложението за такова решение е съгласувана и изготвена от юристите, тъй като аз не съм юрист. Благодаря за вниманието. Затова съм и приела да внеса това предложение.

 **Г-н Иво Пазарджиев:** Благодаря на госпожа Досева. Асен Даскалов за изказване.

 **Г-н Асен Даскалов:** Благодаря, господин Председател. Уважаеми колеги, лично аз ще подкрепя това предложение като мотивите ми са следните. Преди година и половина, няколко наши съграждани се заеха с тежката задача да запазят един съществуващ футболен клуб. През лятото на 2020-та не беше създаден нов клуб, тъй като те придобиха акциите от предишните собственици. Даже един от нашите съграждани изтегли кредит на свое име като физическо лице, за да заплати на т.нар. „шуменски спасители“ на Дунав. Преди година те поискаха от нас да бъде разсрочено това задължение за ползване на градския стадион – ние се съгласихме. Доказаха, че са коректни платци и до настоящия момент доколкото знам няма забавяния. Госпожа Досева изказа какви са съображенията да се иска опрощаване поради сериозната инфлация, с която всички сме наясно. В тази връзка, аз ще подкрепя предложението, но искам да кажа още от сега. Не смятам, че Община Русе трябва да издържа отбор в „А“ или „Б“ футболна група, тъй като там издръжката не е 50, 100 или 200 000 лева и ако те поискат издръжка за „Б“ група от порядъка на 200-300 000 лева, аз лично няма да бъда съгласен. Благодаря.

 **Г-н Иво Пазарджиев:** Благодаря на господин Даскалов. Не виждам други заявени изказвания. Моля за режим на гласуване по точката.

**КВОРУМ – 36. С 32 гласа „за”, 2 „против” и 2 „въздържали се” се прие**

**РЕШЕНИЕ № 790**

 На основание чл. 21, ал. 2, във връзка с чл.21, ал.1, т.8 от ЗМСМА, във връзка с чл.108 от ЗЗД, Общински съвет - Русереши:

1. Опрощава задължението в размер от 33 500 лева с включен ДДС и произтичащите от него лихви, което ПФК Дунав ЕАД има към ОП „Спортни имоти“.
2. Дава съгласие кметът на Община Русе, на основание чл. 108 от ЗЗД да сключи договор за опрощаване на задължението по точка 1 от настоящото решение.

 **Г-н Иво Пазарджиев:** Моля? Обяснение на отрицателен вот? Заповядайте. Луиза Попова за обяснение на отрицателен вот.

 **Г-жа Луиза Попова:** Уважаеми господин Кмет, господин Председател, уважаеми колеги. Изслушах изказванията на колегите като голяма част от тях изглеждат напълно основателни, но нека да погледнем реално на ситуацията. Тази порочна практика с непрекъснато подпомагане на една частна фирма продължава с години и то с мотиви, с които всеки един бизнес в нашата държава се сблъсква ежедневно, а именно увеличаване цените на електроенергията, което същевременно води до увеличаване разходите на клуба за отопление, за електричество, за поддръжка на терени и т.н.. Партньорите, с които футболния клуб има сключени договори изпадат в забава, а не е ли така с целия бизнес в страната. Не е ли така с всички спортни клубове в страната? В този случай, нека да опростим задълженията на всички спортни клубове. И с какво футболен клуб е по-различен от другите спортни клубове? С повече постижения? Едно търговско дружество, ако няма добър мениджмънт, то той се превръща в една пиявица, която смуче от данъците на обикновените хора. Тази дългогодишна кражба и привилегии продължават с години за сметка на други спортове. Години наред се просят пари с клишето, че ФК Дунав е емблемата на град Русе. В миналото са предоставени също така обекти за стопанисване и за управление като закрития пазар и бившата сладкарница „Будапеща“ сега сладкарница „Неделя“ абсолютно безвъзмездно като наемите са отивали за издръжка на клуба. Така, имам информация, че са предоставени жилища на футболисти и на служители на клуба на преференциални цени. Нека да дам пример за два клуба, които са се доказали и са прославили нашия град. Това е клуба по плувни спортове „Ирис“. Знаете, че спортистите плуват в 17-метров басейн, съобразяват се с графиците на много други клубове, с граждани, които искат да плуват, но въпреки това имат доста състезатели в националния ни отбор и печелят международни и национални състезания. Другия клуб, който визирам и се сещам е клуба по скачане на батут „Имидж“, в който тренират 78 деца и въпреки всичко също имат спечелени международни и световни призови места. А те нямат ли нужда от необходимото финансиране? Нека да не гласуваме като марионетки, а като умни хора да спрем тази порочна практика. Благодаря за вниманието.

 **Г-н Иво Пазарджиев:** Благодаря на госпожа Попова. Кмета на Община Русе – господин Милков. Заповядайте.

 **Г-н Пенчо Милков:** Уважаеми господин Председател, уважаеми колеги общински съветници, уважаема госпожо Попова. Ставам да се изкажа по тази точка, за да изразя становището си към спорта, към футбола и да нанеса някои пояснения. Абсолютно точно казахте по отношение на негодувание за порочна практика и частна фирма. Това беше и което аз заварих. Една практика при която, една фирма която развива професионален футболен клуб за щастие в „А“ група, обаче в Русе без генерален спонсор имаше финансиране от различни изпълнители на различни процедури по уговорки с дарения. В момента в който ръководството на общината вече не е същото, тези уговорки отпадат и два месеца преди изборите клуба изпада в много тежко възможно за финансиране, да не кажа никак. Когато станах кмет и ръководител, ние имахме футболен клуб в „А“ група с професионален статут, с частна фирма и почти без финансиране. Знам само, колко трудно завършихме и се плащаше на играчите, за да завършат спортния си календар, след което знаете цялата сага. В момента футболния клуб не е професионален футболен клуб. Това е сдружение на хора, както казаха и преди Вашето изказване. Тези момчета, които се захванаха със задачата, заслужават уважение за куража, защото именно след порочни практики, след недоверие, след момент в който където и да отидеш го има този момент на недоверие, се мобилизират и част от треньорския състав участва сега в ръководството. Дошли са хора, които реално са управлявали и са правили организацията на много големи частни фирми, стратегическото им планиране. Ние за една година, в работата с тях, те не са получили никаква механична подкрепа, нереална от Община Русе различна. Сега вече обаче след една година и след спечелена футболна група с осигурено финансиране сами и вижте нещо, което призовавам всички други спортни клубове. Сега ще кажа за спорта. Петдесет и три спортни клуба получават подкрепа в Община Русе от огромна палитра от спорт и под различни форми и спортен календар, национални първенства, обаче, те започват една инициатива, която всеки спортен клуб може да направи. Целта им е да се превърнат в така нареченото в Европа …, т.е. да стъпят на подкрепата, големият им спонсор да бъде русенското общество и когато имаш претенция, че си емблемата на Русе, това да го базираш на членове и членска маса от стотици и дори от хиляди хора, които всеки месец ти дават членски внос, на който вече ти стъпваш безапелационно. Без значение кой е кмета, без значение дали те изоставя някоя фирма-спонсор, ти имаш, ти си стъпил на множество хора. По отношение на спорта. Петдесет и три финансирани спортни клуба. За разлика от тази програма, която … програма „Спорт“ чистото финансиране. Аз искам да отбележите, че с бюджета на „Спортни имоти“, който е много голям, продължаваме да развиваме дейности и с поливни системи, и с на кортовете, и с ремонт на зали в сградите ни, т.е. подпомагането не е само като ги финансираме, като осигуряваме и средата за спорт на хората. По отношение на футбола обаче, защото той наистина е най-масовия спорт. Не е моя спорт, но е спорта на стотици и на хиляди хора. Дунав получава подкрепа, получават подкрепа обаче и другите футболни клубове, които вие взехте решение и аз също съм ги подпомагал. Обединение има между „Аристон“ и „Локомотив“, те играят на стадион Локомотив, също с наша подкрепа на обществото в Русе. Другия клуб „Левски“ горе в „Дружба“ също получи продължаване на договора си и пълна подкрепа от наша страна. Трябва да отбележим, че над 350 деца и семейства действително използват базата. Това са деца, които не стоят пред компютрите, а играят организирано участват в спортни мероприятия. Искам изрично да поясня, тук не става дума за подпомагане на частна фирма, не е порочна практика и действително, мисля, че трябва в този случай да ги подкрепим. В никакъв случай общината няма да е генерален спонсор на клуб в „Б“ група, но тя ще подкрепи големите си отбори, които участват при следващия бюджет. И волейболния отбор, и баскетболния отбор и футболния отбор, който евентуално би бил в „Б“ група. Да, с процент малък от техния бюджет, който ще им е необходим, но според мен ние трябва тези клубове да ги подкрепим, както подкрепяме индивидуалните спортове, които носят гордост на Община Русе. Благодаря ви. С това уточнение просто исках да ви кажа, за плувните спортове, предните месеци десетки срещи. Там е мъка огромна и унижение. Ние цяла сесия имахме тука за басейна, знаят го всички колеги ситуацията. Надявам се в скоро време да има реални стъпки в решаването на този въпрос.

 **Г-н Иво Пазарджиев:** Благодаря на кмета. Беше наистина полезно това разяснение, което той направи. Аз апелирам към колегите да престане това непрестанно влизане и излизане от залата, тъй като най-малко за говорещия на трибуната не е приятно да бъде разсейван.

**Точка 6**

**Даване на съгласие Община Русе да кандидатства по покана Not-for-profit European sport events (ERASMUS-SPORT-2022-SNCESE)**

 **Г-н Иво Пазарджиев:** Господин Ивайло Кадишев, заповядайте.

 **Г-н Ивайло Кадишев:** Уважаеми господин Милков, уважаеми господин Председател, уважаеми дами и господа общински съветници. Настоящото предложение е във връзка с обявена покана на сайта на Европейската комисия по Програма „Еразъм спорт“. Самата програма предвижда да се проведе едно доста мащабно международно спортно събитие за непрофесионалисти, в което да вземат участие минимум десет участващи организации от минимум десет различни държави. Максималния размер на финансирането е в размер на 450 000 евро. Надявам се да подкрепите настоящото предложение. Срокът за подаване на покани е 23.03, което обуславя включването му днес като извънредна точка. Благодаря ви.

 **Г-н Иво Пазарджиев:** Благодаря на господин Кадишев. Не виждам заявки…Евгени Игнатов за изказване ли? Да, заповядайте, господин Игнатов.

 **Г-н Евгени Игнатов:** Уважаеми господин Председател, господин Кмете, колеги. Аз приветствам тази инициатива на общината да кандидатства по този проект и действително това ще бъде една голяма помощ за развитието на спорта и като град Русе да се обоснове като точка за развитието на спорта не само в България, но и в Европа. Въпроса ми е само, кое спортно събитие да се проведе, по какъв вид спорт, дали има такова виждане и кога ще бъде готов самия проект?

 **Г-н Иво Пазарджиев:** Кмета на Община Русе.

 **Г-н Пенчо Милков:** Уважаеми колега Игнатов, уважаеми колеги съветници. В утрешния ден ще бъда и в Министерството на спорта, защото по тази програма, ние можем заедно и може Комисията по спорт също да вземе отношение разбира се. Не е определено какво ще е спортното мероприятие. В случая са се спрели на Община Русе. Това е отново пореден проект директно към Европейската комисия преди да бъдат отпуснати всякакви още европейски фондове, който сме открили и кандидатстваме. Министерството вече имаме принципната ни подкрепа, защото първо Русе има нужда хората да спортуват, да бъдат здрави, да дишат чист въздух, да бъдат извадени навън. Става дума за зелени спортове. Спортове, които са на открито. Става дума за не финансиране на професионален календар, т.е. не може да бъде финансирано държавно или международно първенство по нещо, но може да бъде направено и сме длъжни тогава да направим общоевропейска инициатива. Това означава да дойдат спортисти по вид или видове спорт от минимум десет европейски държави, включително и България. Тези пари, които ще се получат, се дават пряко на общината. Тя го организира, въпреки, че ще има партньори от други страни клубове, но парите се дават изцяло на общината и те ще влязат в Община Русе с хотелско настаняване, автобусни превози, рекреация на стадиони, на места където ще се състои събитието. В тази насока утре са ми конкретните разговори, за да получа по-точно насоки, иначе формално насоките са качени, има ги в интернет, всеки може да ги види. След което разбира се, насочили сме се в предварителните разговори с колегите към всички спортове възможни, които са навън. Нали, това е спорт зелен, така че съм готов да го обсъдим. Благодаря ви.

 **Г-н Иво Пазарджиев:** Реплика за Евгени Игнатов.

 **Г-н Евгени Игнатов /реплика/:** Това иска да покаже още веднъж, че Русе е спортен град и има страхотни успехи с напомнянето, че миналата година, когато беше олимпиадата имаме и един медал от параолимпиец. Така че Русе много добре стои над тази спортна основа и надявам се срещата с Министерството на спорта да бъде ползотворна. Това е хубаво, че са обърнали към град Русе. Тук мога да кажа, че ние като Комисия за младежта и спорта, а и всички спортни клубове, можем да бъдем в помощ на общинската администрация след проведените разговори може да помогнем с нашата експертиза в действително едно страхотно международно проява, която да бъде Русе домакин на това спортно мероприятие. Благодаря.

 **Г-н Иво Пазарджиев:** Благодаря. Не виждам други заявени изказвания по точката. Режим на гласуване, моля.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 791**

На основание чл.21, ал.2, във връзка с чл.21, ал.1, т.23 от ЗМСМА, Общинският съвет реши:

1. Дава съгласие Община Русе да кандидатства с проектно предложение по покана Not-for-profit European sport events ERASMUS-SPORT-2022-SNCESE.

**Точка 7**

**К.л. № 735 Провеждане на процедури за избор на проверители – регистрирани одитори за извършване на независим финансов одит на годишните финансови отчети на общинските публични предприятия**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, съгласно ЗПП, общинския съвет е този, който избира регистрираните одитори проверители на годишните финансови отчети на общинските еднолични търговски дружества. В съответствие със Закона за счетоводството на задължителен независим финансов одит принадлежат само пет от общинските дружества – „Общински пазари“ ЕООД, „Общински транспорт“ ЕАД, ДКЦ 1 ЕООД, КОЦ Русе ЕООД и Специализираната болница за пневно-физиатрични заболявания. Изборът на проверители се осъществява чрез публична процедура, която се провежда отделно от всяко общинско дружество по ред определен от общинския съвет. След провеждането на процедурите, управителите на петте дружества, ще предоставят на кмета на общината протокол с предложение за регистриран одитор. Общинския съвет със свое последващо решение ще определи одиторите, които ще извършват финансовия одит и заверката на ГФО на общинските еднолични дружества за 2022-ра година. Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявени изказвания. Режим на гласуване по точката, моля. Пак стана нещо. Колеги, моля гласувайте по точката в момента. Нека всеки да погледне дали му е отчетено.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 792**

 На основание чл. 21, ал. 2, във връзка с чл. 21, ал. 1, т. 23 от ЗМСМА; чл. 146, ал. 3 и чл. 221, т. 6 от Търговския закон, и чл. 26 от Закона за публичните предприятия, Общинският съвет реши:

1. Задължава управителите на общинските публични предприятия: „Общински пазари” ЕООД, „Диагностично консултативен център 1 – Русе” ЕООД, „Комплексен онкологичен център – Русе” ЕООД и „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД, и изпълнителния директор на „Общински транспорт Русе“ ЕАД, които подлежат на независим финансов одит, да проведат процедура за избор на регистриран одитор за извършване на финансов одит и заверка на годишния финансов отчет за 2022 г.

2. Процедурата за избор да се извърши чрез събиране на най-малко три оферти с покана, публикувана на интернет страницата на всяко общинско публично предприятие.

3. Определя критерий за оценка на офертите: „най-ниска предложена цена“.

4. Изисквания към кандидатите:

4.1. Да са регистрирани одитори или одиторски дружества, вписани в регистъра по чл. 20 от Закона за независимия финансов одит;

4.2. Да притежават минимален одиторски стаж от пет години.

Ако кандидатът е специализирано одиторско дружество, да представи доказателства по т. 4.1. и 4.2. за регистрирания одитор, който пряко ще извърши услугата.

5. След провеждането на процедурата, управителните органи да предоставят на Кмета на Община Русе протокол от проведената процедура и предложение за регистриран одитор на съответното предприятие.

Възлага на кмета на Община Русе да внесе предложение до Общински съвет – Русе за избор на регистрирани одитори за извършване на финансов одит и заверка на годишните финансови отчети на общинските публични предприятия, които подлежат на задължителен независим финансов одит за финансовата 2022 г.

**Точка 8**

**К.л. № 736 Откриване процедура за продажба на недвижим имот – частна общинска собственост, с адрес: с. Сандрово, Община Русе, по реда на чл. 35, ал. 3 от ЗОС**

 **Г-жа Златомира Стефанова:** Благодаря. Уважаеми общински съветници, тук става въпрос за откриване на процедура за продажба на недвижим имот, частна общинска собственост с адрес с. Сандрово. Община Русе по реда на чл. 35, ал. 3 от ЗОС имаме заявление от госпожа Иванова, Деяна Иванова, която е собственик на жилищна сграда със застроена площ 55 кв. м.. Построена е въз основа на отстъпено право на строеж. Кметът на с. Сандрово господин Пенков дава положително становище, както и Комисията по общинска собственост. Пазарната стойност на описания имот е определена от лицензиран оценител в размер на 21 491 лева. Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 42. С 41 гласа „за”, 1 „против” и 0 „въздържали се” се прие**

**РЕШЕНИЕ № 793**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе и извлечение от Протокол №24/06.12.2021 г. на Комисията по общинска собственост, Общинският съвет реши:

Дава съгласие за продажба на общински поземлен имот, представляващ застроен урегулиран поземлен имот (УПИ) XIV-50 в кв.69, с площ 989 кв.м., отреден за жилищно застрояване, съгласно регулационния план на с. Сандрово, Община Русе, с адрес: с. Сандрово, Община Русе, предмет на Акт №4750/28.09.2006 г. за частна общинска собственост, вписан под №87, том 39, н.д. 9578, вх.рег. №13531 от 06.10.2006 г. по описа на Службата по вписвания – Русе, на Диана Великова Иванова, срещу заплащане от купувача на цена в размер на 21 491,00 лв.(двадесет и една хиляди четиристотин деветдесет и един лева), без дължими данъци и такси.

Дължимите данъци и такси са за сметка на купувача.

30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 9**

**К.л. № 737 Прекратяване на съсобственост, чрез изкупуване на дела на Община Русе в поземлен имот, представляващ УПИ VIII—401, кв. 61, с площ 996 кв.м. по регулационния план на с. Сандрово, Община Русе**

**Г-н Иво Пазарджиев:** Госпожа Стефанова.

**Г-жа Златомира Стефанова:** Уважаеми общински съветници, имаме постъпило заявление от „Глобъл Стракчърс“ ООД. Те искат прекратяване на съсобственост чрез изкупуване на дела наОбщина Русе, който представлява 138 от 996 идеални части от описаното УПИ. Целият имот е с площ 996 кв.м. по регулационния план на с. Сандрово. Пазарната стойност за общинската част от имота е определена от лицензиран оценител на 2 998 лева. Прегледано е в Комисията по общинска собственост, която също дава положително становище. Благодаря ви.

**Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 794**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 8, ал. 1, чл.36, ал.1, т.2 и чл. 41, ал. 2 от Закона за общинската собственост, чл. 34, ал. 1, т.2 и ал.3 от Наредба №1 за общинската собственост на Общински съвет – Русе и извлечение от Протокол №25/17.01.2022 г. на Комисията по общинска собственост, Общинският съвет реши:

 Дава съгласие за прекратяване на съсобственост, чрез изкупуване дела на Общината, представляващ 138/996 идеални части от УПИ VIII-401, кв. 61, по регулационния план на с. Сандрово, Община Русе, целият с площ от 996 кв.м., отреден за жилищно застрояване, предмет на Акт за частна общинска собственост №6046/22.07.2009 г. вписан под №145, том 27, н.д. 5919, вх. рег. №11843/28.08.2009 г. по описа на Службата по вписванията – Русе от „Глобал Стракчърс“ ООД, ЕИК 117625776, на цена в размер на 2 998,00 лв. без дължими данъци и такси.

Дължимите данъци и такси са за сметка на купувача на общинския дял от правото на собственост спрямо имота.

 30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 10**

**К.л. № 738 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Басарбово, Община Русе, Област Русе**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Благодаря, господин Председател. Уважаеми общински съветници, имаме подадено заявление от господин Методи Костадинов Сонев, който би искал да закупи два урегулирани поземлени имота в с. Басарбово, на улица „Боримечка“ 10А. С писмо имаме потвърждение от кмета на с. Басарбово господин Колев, който има положително становище, разгледано е в Комисия по общинска собственост, която също дава положително становище. Пазарната стойност на единия имот е определена на 17 722 лева, на втория имот на 20 305 лева. Надявам се, че ще подкрепите процедурата за провеждане на публичен търг с явно наддаване. Благодаря.

**Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 795**

 На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на следните общински поземлени имоти:

 1.1. Урегулиран поземлен имот ХIV, в квартал 1, образуван от имот 5 по регулационен и застроителен план на с. Басарбово, Община Русе, Област Русе, ЕКАТТЕ:02796, с площ 796 кв.м., намиращ се в с. Басарбово, Община Русе, ул. „Боримечка“ №10, отреден за Жилищно застрояване, при граници и съседни имоти: улица, УПИ ХVI - 6, от кв. 1, улица, УПИ ХV - 5, от кв. 1. За имота е съставен Акт за частна общинска собственост №4194/19.05.2004 г., вписан под №140, том ХХ, парт. №320, н.д. 4485/04, вх. №7218 от 25.05.2004 г. по описа на Службата по вписвания - Русе, с начална тръжна продажна цена в размер на 17 722,00 лева (седемнадесет хиляди седемстотин двадесет и два лева), без дължими данъци и такси.

 2.2. Урегулиран поземлен имот ХV, в квартал 1, образуван от имот 5 по регулационен и застроителен план на с. Басарбово, Община Русе, Област Русе, ЕКАТТЕ:02796, с площ 912 кв.м., намиращ се в с. Басарбово, Община Русе, ул. „Боримечка“ №10 А, отреден за Жилищно застрояване, при граници и съседни имоти: УПИ ХIV-5, от кв. 1, улица. За имота е съставен Акт за частна общинска собственост №4192/17.05.2004 г., вписан под №148, том ХХ, парт. №320, н.д. 4493/04, вх. №7228 от 25.05.2004 г. по описа на Службата по вписвания – Русе, с начална тръжна продажна цена в размер на 20 305,00 лева (двадесет хиляди триста и пет лева), без дължими данъци и такси.

 Дължимите данъци и такси се определят след провеждане на търга и са за сметка на спечелилия участник - купувач.

 30% от приходите от реализираната продажба да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 11**

**К.л. № 739 Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Николово, ул. „Хан Тервел“ № 24**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Имаме постъпило желание за закупуване на поземлен имот от господин Цветелин Иванов в с. Николово. Там имаме удостоверение, което е издадено по преходните разпоредби на Закона за устройство на територията, където имаме сгради, те се явяват търпим строеж тъй като са били изградени през 1980 г. и гараж, който е през 1984 г., но тъй като нямаме строителни книжа, затова процедурата е за провеждане на публичен търг с явно наддаване като господина е предупреден. Имаме положително становище от господин Ванев, както и Комисията по общинска собственост. Пазарната стойност на имота е определена на 21 892 лева. Благодаря ви.

**Г-н Иво Пазарджиев:** Благодаря на госпожа Стефанова. Не виждам заявки за изказвания по точката. Режим на гласуване, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 796**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №25/17.01.2022 г. на КОС, Общински съвет реши:

Дава съгласие за откриване процедура за провеждане на публичен търг с явно наддаване за продажба на поземлен имот №0.93 по кадастралния план на с. Николово, ЕКАТТЕ 51679, Община Русе, с трайно предназначение – урбанизирана територия, с начин на трайно ползване – ниско застрояване (до 10 м.), представляващ застроен урегулиран поземлен имот /УПИ/ XXVI-93 в кв. 1, отреден за жилищно застрояване, с площ 842 кв.м., съобразно регулационния план на с. Николово, Община Русе, находящ се в с. Николово, Община Русе, ул. „Хан Тервел“ №24, предмет на Акт №4870/10.01.2007 г за частна общинска собственост, вписан под №180, том 1, н.д. 238, вх.рег. №568 от 24.01.2007 г. по описа на Службата по вписвания – Русе, с начална тръжна продажна цена 21 892,00 лв. (двадесет и една хиляди осемстотин деветдесет и два лева), без дължими данъци и такси.

Дължимите данъци и такси да се определят след провеждане на търга и са за сметка на спечелилия търга участник – купувач.

30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 12**

**К.л. № 740 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в кв. „Долапите“, гр. Русе, Община Русе**

 **Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. Уважаеми дами и господа общински съветници. В общинската администрация имаме постъпило заявление до кмета на общината за закупуване на имот, който се намира в кв. „Долапите“, ул. „Владая“ 39. Преписката е разгледана в Комисия по общинска собственост, която дава положително становище. Пазарната стойност на гореописания имот от 963 кв. м. е определена от лицензиран оценител на 19 260 лева. Благодаря.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 797**

 На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на поземлен имот с идентификатор 63427.9.1333 по кадастралната карта и кадастралните регистри на гр. Русе, Община Русе, Област Русе, а съгласно регулационния план на гр. Русе, представляващ УПИ XI-1323, кв. 54 на кв. „Долапите“, гр. Русе, Община Русе, Област Русе, ЕКАТТЕ:63427, с площ 963 кв.м., намиращ се в гр. Русе, кв. „Долапите“, ул. „Владая“ №39, с трайно предназначение на територията: Урбанизирана, начин на трайно ползване: Ниско застрояване (10 м.), при граници и съседни имоти: 63427.9.1324, 63427.9.595, 63427.9.594, 63427.9.591, 63427.9.592, 63427.9.1200. За имота е съставен Акт за частна общинска собственост №8202/22.06.2017 г., вписан под №170, том 18, н. д. 3716, д.в.р. 8256, вх. №8394 от 28.06.2017 г. по описа на Службата по вписвания - Русе., с начална тръжна продажна цена в размер на 19 303,30 лева (деветнадесет хиляди триста и три лева и тридесет стотинки), без дължими данъци и такси.

 Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 13**

**К.л. № 741 Съгласие за продажба на общински терен от 18,30 кв.м. по улична регулация, приобщен към УПИ XIII-312 в кв. 596 по регулационния план на ж.к. „Чародейка-Г-Север“, град Русе**

 **Г-жа Златомира Стефанова:** Благодаря, господин Председател. Уважаеми общински съветници, това е стандартна процедура за продаване на улична регулация от 18,30 кв.м., моля да подкрепите точката. Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване, моля. Господин Кутинчев, може ли да проверите на Станимир Станчев пулта? Петя, как е отчетен гласа на господин Станчев в момента? Против. Господин Станчев, как гласувате? За? Добре.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 798**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №24/06.12.2021 г. на Комисията по общинска собственост, скица-предложение за придаваемо място по улична регулация, във връзка със Заповед №РД-01-3019/07.10.2021 г. на Кмета на Община Русе за одобряване на ПУП-ПРЗ за поземлен имот с идентификатор 63427.6.312 и ИПР на УПИ IX-за жилищно строителство в кв. 596 по регулационния план на ж.к. „Чародейка-Г-Север“, град Русе, Общински съвет реши:

 1. Обявява придаваем терен от 18,30 кв.м. по улична регулация от поземлен имот с идентификатор 63427.6.63 – ул. „Шипка“, град Русе, придаван към УПИ XIII-312 в кв. 596 по регулационния план на ж.к. „Чародейка-Г-Север“, град Русе, за частна общинска собственост.

 2. Да се продаде терен, общинска собственост, представляващ придаваема част от 18,30 кв.м. по улична регулация от поземлен имот с идентификатор 63427.6.63 – ул. „Шипка“, град Русе, придаван към УПИ XIII-312 в кв. 596 по регулационния план на ж.к. „Чародейка-Г-Север“, град Русе, на Ангел Михайлов Ангелов, след заплащане на Община Русе цена в размер на 1 061,00 лева (хиляда шестдесет и един лева), и дължимите данъци и такси.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 14**

**К.л. № 742 Съгласие за продажба на общински терени от 23 кв.м. и 1 кв.м. по улична регулация, приобщени към УПИ VI-49 в кв. 4 по регулационния план на село Сандрово, Община Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Уважаеми дами и господа общински съветници, отново тук трябва да бъде приложена уличната регулация. Благодаря ви, че ще подкрепите точката.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 799**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №23/05.11.2021 г. на Комисията по общинска собственост, скица-предложение за придаваеми места по улична регулация, Общинският съвет реши:

 1. Обявява придаваем терен от 23 кв.м. по улична регулация от ПИ №903 – ул. „Ясна поляна“, село Сандрово, Община Русе, придаван към УПИ VI-49 в кв. 4 по плана на село Сандрово, ЕКАТТЕ 65348, Община Русе, за частна общинска собственост.

 Обявява придаваем терен от 1 кв.м. по улична регулация от ПИ №904 – улица, село Сандрово, Община Русе, придаван към УПИ VI-49 в кв. 4 по плана на село Сандрово, ЕКАТТЕ 65348, Община Русе, за частна общинска собственост.

 2. Да се продадат терени, общинска собственост, представляващи:

 2.1. Придаваема част от 23 кв.м. по улична регулация от ПИ №903 – ул. „Ясна поляна“, село Сандрово, Община Русе, приобщена към УПИ VI-49 в кв. 4 по регулационния план на село Сандрово, ЕКАТТЕ 65348, Община Русе, на Петко Минков Йорданов и на Антоанета Николова Йорданова, след заплащане на Община Русе цена в размер на 714,00 лева (седемстотин и четиринадесет лева) и дължимите данъци и такси.

 2.2. Придаваема част от 1 кв.м. по улична регулация от ПИ №904 – улица, село Сандрово, Община Русе, приобщена към УПИ VI-49 в кв. 4 по регулационния план на село Сандрово, ЕКАТТЕ 65348, Община Русе, на Петко Минков Йорданов и на Антоанета Николова Йорданова, след заплащане на Община Русе цена в размер на 31,00 лева (тридесет и един лева) и дължимите данъци и такси.

 30% от постъпленията от продажбата на посочените придаваеми терени да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 15**

**К.л. № 743 Предоставяне безвъзмездно за управление на част от недвижим имот - публична общинска собственост, намиращ се в гр. Русе, ул. „Цариброд“ №3**

 **Г-жа Златомира Стефанова:** Благодаря, господин Председател. Уважаеми дами и господа общински съветници, имаме постъпило искане от господин Милен Митев, който е Генерален директор на БНР, да се продължи ползването на имота на ул. „Цариброд“ №3. Да се предостави отново безвъзмездно. Искането, което е отправено към общината е за 5 години, затова и така сме го внесли в Комисията по общинска собственост, която също дава положително становище. Благодаря ви.

 **Г-жа Наталия Кръстева:** За изказване думата има господин Пазарджиев.

 **Г-н Иво Пазарджиев:** Уважаеми колеги общински съветници, действително става въпрос за БНР. Това е не само медийна институция в България. Аз разговарях и с госпожа Стефанова. Действително понеже искането е било за 5 години, затова и предложението на администрацията е такова, но аз ще направя предложението да отдадем за 10 години тъй като нямам притеснение, че ще има общински съвет след нас, който не би предоставил сградата на радиото, но нека да сме сигурни, че този административен проблем е решен и да не натоварваме следващата администрация с тази тежест да трябва да извършва процедурата толкова скоро. Радиото си е устойчива институция, която е от значение не само за медийната среда, а и за националната сигурност мога да кажа, така че това е моето предложение за 10 години да го отдадем. Благодаря.

 **Г-жа Наталия Кръстева:** Не виждам заявки за изказвания, за реплики. Господин Милков, заповядайте.

 **Г-н Пенчо Милков:** Становището ни на предложението на господин Пазарджиев е положително. Бяхме обвързани от предложението, защото договора е двустранен и сме се лимитирали в това, което поискаха, но аз ви предлагам решението да е по-широко, както и беше за БТА. Двете институции са национално значими.

 **Г-жа Наталия Кръстева:** Уважаеми колеги, първоначално внесеното предложение е за срок от 5 години. Господин Пазарджиев направи предложение то да стане със срок от 10 години. Общинска администрация подкрепи това предложение, така че Проекта за решение, който гласуваме е да се отдаде предоставяне безвъзмездно за управление на част от недвижим имот - публична общинска собственост, намиращ се в гр. Русе, ул. „Цариброд“ №3 за срок от 10 години. Това гласуваме. Моля процедура.

 **Г-н Иво Пазарджиев:** Господин Станчев гласува „за“. Моля да разберем как е отразен гласа му. Добре, разбрах.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 800**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 12, ал. 3 и ал. 4 от ЗОС; чл. 10, ал. 3 от Наредба № 1 за общинската собственост на Общински съвет – Русе, чл. 42, ал.1 и чл. 70, ал.1 и ал.3, т.2 от Закона за радиото и телевизията, протокол № 25 от 17.01.2022г. на Комисия по общинска собственост и искане с регистрационен индекс 91-315-4/20.12.2021г., Общински съвет - Русе реши:

Дава съгласие за предоставяне безвъзмездно за управление на част от недвижим имот – публична общинска собственост, представляващ: бивша канцелария със застроена площ от 16.56 кв.м. и три помещения, съставляващи част от салон, обособени с изкуствено създадени преградни стени, с обща застроена площ от 19.48 кв.м., ситуирани на партерен етаж от сграда с идентификатор 63427.2.716.5 по КККР на гр. Русе, с предназначение: Административна, делова сграда, разположена в поземлен имот с идентификатор 63427.2.716 по КККР на гр. Русе, с административен адрес Община Русе, гр. Русе, ул. “Цариброд“ №3, предмет на Акт за публична общинска собственост № 9198/03.06.2019г., вписан в Агенция по вписванията – Служба по вписванията - Русе под № 49, том 18, н.д. 3610, ДВР 6950, вх. № 7113/06.06.2019 г., на БЪЛГАРСКО НАЦИОНАЛНО РАДИО /БНР/, БУЛСТАТ 000672343, за срок от 10 /десет/ години.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 16**

**К.л. № 744 Изкупуване на енергийни обекти, собственост на Община Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, има заявление за изкупуване на енергийни обекти, които са собственост на общината, като единия се намира в Тетово. Пазарната цена, която е определена е на 7 440 лева, а в Семерджиево имаме пазарна цена от 4 980 лева. Преписката е разгледана от Комисията по общинска собственост, която дава своето съгласие „Електроразпределение – Север“ АД да изкупи определените енергийни обекти, които са собственост на общината след решението на общинския съвет. Благодаря ви.

 **Г-н Иво Пазарджиев:** Благодаря на госпожа Стефанова. Предполагам господин Станчев, не сте заявявал изказване, нали? Добре. Елеонора Николова, изказване ли заявявате? Не, добре. Колеги, режим на гласуване по точката, моля.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 801**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 и 9, чл. 35, ал. 4, т. 2 от Закона за общинската собственост, § 4, ал. 1, 3 и 7 от ПЗР към Закона за енергетиката, чл. 31, ал. 7 от Наредба № 1, на Общински съвет – Русе, за общинската собственост, Общинският съвет реши:

 I. Дава съгласие за продажба на енергийни обекти по смисъла на § 1, т. 23 от Допълнителните разпоредби на Закона за енергетиката, собственост на Община Русе, на „ЕЛЕКТРОРАЗПРЕДЕЛЕНИЕ СЕВЕР“ АД, ЕИК 104518621, както следва:

 1. Трафопост ТП „ТКЗС Т-1 Тетово“, представляващ сграда №802.1443.1 по Кадастралния план на село Тетово, Община Русе, находяща се по ул. „Пею Яворов“, със застроена площ от 21 кв.м., на един етаж, масивна стоманобетонна, с предназначение: Сграда за енергопроизводство, разположена в поземлен имот №802.1443, предмет на Акт №10288/08.10.2021 г. за частна общинска собственост, вписан под №46, том 35, вх. рег. №12283/14.10.2021 г. по описа на Служба по вписванията – град Русе към Агенция по вписванията.

 2. Трафопост ТП Т-5 Семерджиево, представляващ сграда №501.600.1 по Кадастралния план на село Семерджиево, Община Русе, находяща се по ул. „Хаджи Димитър“, със застроена площ от 9 кв.м., на един етаж, масивна с предназначение: Сграда за енергопроизводство, разположена в поземлен имот №501.600, предмет на Акт №10289/08.10.2021 г. за частна общинска собственост, вписан под №52, том 35, вх. рег. №12284/14.10.2021 г. по описа на Служба по вписванията – град Русе към Агенция по вписванията.

 II. Одобрява определените от лицензиран оценител „ВЕЛИНОВ КОНСУЛТ“ ЕООД, град Варна оценки, и утвърждава следните пазарни стойности – цени за продажба на енергийните обекти с диспечерско наименование, както следва:

 - ТП „ТКЗС Т-1 Тетово“ – пазарна цена 7 440,00 лева (седем хиляди четиристотин и четиридесет лева), от които за сградата на ТП - 2 000,00 лева (две хиляди лева), и за оборудването на ТП – 5 440,00 лева (пет хиляди четиристотин и четиридесет лева), без дължими данъци и такси;

 - ТП Т-5 Семерджиево – пазарна цена 4 980,00 лева (четири хиляди деветстотин и осемдесет лева), от които за сградата на ТП - 2 130,00 лева (две хиляди сто и тридесет лева), и за оборудването на ТП – 2 850,00 лева (две хиляди осемстотин и петдесет лева), без дължими данъци и такси.

 Всички дължими данъци и такси по сделката се дължат от купувача – „ЕЛЕКТРОРАЗПРЕДЕЛЕНИЕ СЕВЕР“ АД, ЕИК 104518621.

Решението подлежи на оспорване чрез Общински съвет – Русе пред Административен съд – Русе, по реда на АПК, в 14-дневен срок от съобщаването му.

 **Г-н Иво Пазарджиев:** Обявявам 15 минути почивка. Моля всички съветници да бъдат по местата си в 11:20. В почивка сме вече.

***15 минути почивка***

 **Г-н Иво Пазарджиев:** Регистрирайте се в системата. Двадесет и двама са се регистрирали по система. Нямаме необходимия кворум да подновим нашата работа. Ще изчакаме още малко и ще направим повторна проверка на кворума. Стартираме отново проверка на кворума. Колеги, моля регистрирайте се в системата. Тридесет и пет общински съветници са се регистрирали по електронна система. Имаме необходимия кворум да подновим нашата работа.

**Точка 17**

**К.л. № 745 Откриване процедура за продажба на недвижим имот – частна общинска собственост, с адрес: гр. Русе, кв. „Дружба 3“,ул. „Никола Й. Вапцаров“ по реда на чл. 35, ал. 3 от ЗОС**

 **Г-жа Златомира Стефанова:** Благодаря, господин Председател.Уважаеми общински съветници, имаме постъпило заявление от господин Христо Славов, който изразява желание да изкупи правото на собственост върху земя - частна общинска собственост, която се намира на ул. „Никола Й. Вапцаров“, кв. „Дружба 3“, гр. Русе по чл. 35, ал. 3. Има застроени сгради като самостоятелни обекти с идентификатори, които са ви описани. Ако някой се чуди къде точно е този имот, аз ходих да го разгледам, за да го видя. Това е в „Дружба“ 3. Върху него е изградена една така според мен голяма масивна сграда. Може би са различни идентификатори и там се помещава една лаборатория на „Здраве“, т.е. той иска да изкупи отдолу земята. В своето заседание Комисията по общинска собственост дава своето съгласие. Пазарната стойност на гореописания общински имот определена от лицензиран оценител е в размер на 11 696 лева. Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 802**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1 и чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе и извлечение от Протокол №23/05.11.2021 г. на Комисията по общинска собственост, Общинският съвет реши:

Дава съгласие за извършване на продажба, на общински недвижим имот, представляващ застроен поземлен имот с идентификатор 63427.4.525 по Кадастралната карта на гр. Русе, с площ от 172 кв.м., с трайно предназначение на територията – урбанизирана, с начин на трайно ползване – ниско застрояване (до 10 м), с адрес гр. Русе, ж.к. „Дружба 3“, ул. „Никола Й. Вапцаров“, предмет на Акт №10295/18.10.2021 г. за частна общинска собственост, вписан под №36, том 36, дв.вх. 12439, н.д. 7426, вх. рег.№12615 от 21.10.2021 г. по описа на Службата по вписвания – Русе, в полза на Христо Атанасов Славов, срещу заплащане от купувача на цена в размер на 11 696,00 лв. без дължими данъци и такси.

Дължимите данъци и такси са за сметка на купувача.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 18**

**К.л. № 746 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ № 26, блок № 7**

 **Г-жа Златомира Стефанова:** Благодаря, господин Председател.Уважаеми общински съветници, общината е собственик на 38 броя полуподземни гаражи в жилищен блок №7 с адрес ж.к. „Родина 3“, ул. „Ибър“ № 26, от които за четири от тях с Решение № 473 и № 600 прието с Протокол на Общинския съвет са извършени продажби. Жилищната сграда е построена в общински поземлен имот, идентификатора, който ви е описан. Към настоящия момент за гараж № 3, гараж № 7 във вход „Б“ и за гараж № 6 и № 8 във вход „В“ срока на договорите за наем са изтекли. За гореописаните гаражи представляващи самостоятелни обекти в сградата са съставени актове за частна общинска собственост и към настоящия момент може да се стартира процедура за разпореждането им, а именно четирите позиции, които са описани, както и пазарната стойност на самите имоти, които са дадени от лицензиран оценител. В свое заседание Комисията по общинска собственост дава своето съгласие за поетапната продажба на полуподземните гаражи. Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 43. С 41 гласа „за”, 1 „против” и 1 „въздържали се” се прие**

**РЕШЕНИЕ № 803**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл.8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №13/15.01.2021 г. на Комисията по общинска собственост, Общинският съвет реши:

I. Допълва годишната програма за управление и разпореждане с имоти общинска собственост за 2022 г. с продажба на следните недвижими имоти – частна общинска собственост:

1. СОС с идентификатор 63427.5.1059.5.14 по КККР на гр. Русе, представляващ гараж №3, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9956/11.02.2021 г., вписан под №61, том 4, Н.Д. 703, ДВР 1407, вх.рег. №1424 от 17.02.2021 г. по описа на Службата по вписвания – Русе, с прогнозен приход от продажбата в размер на 17 545,00 лева без дължими данъци и такси.

2. СОС с идентификатор 63427.5.1059.2.21 по КККР на гр. Русе, представляващ гараж №7, с площ от 18,56 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2518% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9959/12.02.2021 г., вписан под №95, том 4, Н.Д. 740, ДВР 1471, вх.рег. №1466 от 18.02.2021 г. по описа на Службата по вписвания – Русе, с прогнозен приход от продажбата в размер на 18 513,00 лева без дължими данъци и такси.

3. СОС с идентификатор 63427.5.1059.3.21 по КККР на гр. Русе, представляващ гараж №6, с площ от 18,56 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2518% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9976/22.02.2021 г., вписан под №119, том 5, Н.Д. 977, ДВР 1889, вх.рег. №1881 от 01.03.2021 г. по описа на Службата по вписвания – Русе, с прогнозен приход от продажбата в размер на 18 513,00 лева без дължими данъци и такси.

4. СОС с идентификатор 63427.5.1059.3.23 по КККР на гр. Русе, представляващ гараж №8, с площ от 18,68 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2534% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9978/23.02.2021 г., вписан под №109, том 5, Н.Д. 967, ДВР 1870, вх.рег. №1880 от 01.03.2021 г. по описа на Службата по вписвания – Русе, с прогнозен приход от продажбата в размер на 18 633,00 лева без дължими данъци и такси.

II. Дава съгласие за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

1. СОС с идентификатор 63427.5.1059.5.14 по КККР на гр. Русе, представляващ гараж №3, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9956/11.02.2021 г., вписан под №61, том 4, Н.Д. 703, ДВР 1407, вх.рег. №1424 от 17.02.2021 г. по описа на Службата по вписвания – Русе, при начална тръжна продажна цена 17 545,00 лева, без дължими данъци и такси.

2. СОС с идентификатор 63427.5.1059.2.21 по КККР на гр. Русе, представляващ гараж №7, с площ от 18,56 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2518% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9959/12.02.2021 г., вписан под №95, том 4, Н.Д. 740, ДВР 1471, вх.рег. №1466 от 18.02.2021 г. по описа на Службата по вписвания – Русе, при начална тръжна продажна цена 18 513,00 лева, без дължими данъци и такси.

3. СОС с идентификатор 63427.5.1059.3.21 по КККР на гр. Русе, представляващ гараж №6, с площ от 18,56 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2518% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9976/22.02.2021 г., вписан под №119, том 5, Н.Д. 977, ДВР 1889, вх.рег. №1881 от 01.03.2021 г. по описа на Службата по вписвания – Русе, при начална тръжна продажна цена 18 513,00 лева, без дължими данъци и такси.

4. СОС с идентификатор 63427.5.1059.3.23 по КККР на гр. Русе, представляващ гараж №8, с площ от 18,68 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2534% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9978/23.02.2021 г., вписан под №109, том 5, Н.Д. 967, ДВР 1870, вх.рег. №1880 от 01.03.2021 г. по описа на Службата по вписвания – Русе, при начална тръжна продажна цена 18 633,00 лева, без дължими данъци и такси.

Дължимите данъци и такси да се определят след провеждане на тръжните процедури и са за сметка на спечелилите участници – купувачи.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 19**

**К.л. № 747 Прекратяване на съсобственост чрез продажба частта на Община Русе, представляваща 163,50/327 кв.м. идеални части от поземлен имот с идентификатор 63427.2.2238 по Кадастралната карта и кадастралните регистри на гр. Русе, с адрес гр. Русе, ул. „Мария Луиза“ №36**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Имаме заявление, което е постъпило, уважаеми общински съветници в общинската администрация от господин Александър Весков Йорданов, който иска за прекратяване на съсобствеността с Община Русе чрез изкупуване частта на общината, както господин Председателя каза, която представлява 163,50/327 кв.м. идеални части в поземления имот на ул. „Мария Луиза“ №36. Със свое заседание Комисията по общинска собственост с Протокол № 25 от януари месец, дава своето съгласие и пазарната стойност, която е определена за частта на Община Русе от лицензирания оценител е в размер на 82 453 лева. Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 804**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 36, ал. 1, т. 2, чл. 41, ал. 2 от ЗОС, чл. 34, ал. 1, т.2 и чл. 34, ал. 3 от Наредба №1 за общинската собственост на Общински съвет – Русе, Заявление вх. №94А-2373-1 от 20.12.2021 г. и извлечение от Протокол №25/17.01.2022 г. на Комисията по общинска собственост, Общинският съвет реши:

Дава съгласие за прекратяване на съсобствеността между Община Русе и Александър Весков Йорданов, чрез изкупуване дела на Община Русе, представляващ 163,50/327 кв.м. идеални части от поземлен имот с идентификатор 63427.2.2238 по КККР на гр. Русе, целият с площ от 327 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), а съгласно Регулационния план на гр. Русе, одобрен със Заповед №1898/03.12.1998 г. на Кмета на Община Русе, представляващ УПИ III-2238 от кв.197, с адрес гр. Русе, ул. „Мария Луиза“ №36, предмет на АЧОС №7744/25.03.2016 г., вписан под №26, том 10, Н.Д. 1884, ДВР 3744, вх.рег. №3806 от 31.03.2016 г. по описа на Службата по вписвания – Русе, от Александър Весков Йорданов срещу заплащане на цена в размер на 82 453,00 лева, без включени дължими данъци и такси, които се дължат от Александър Весков Йорданов.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 20**

**К.л. № 749 Определяне на пасища, мери за общо и индивидуално ползване и одобряване на годишен план за паша**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, в съответствие с изискванията на Закона за собствеността и ползването на земеделските земи, общинския съвет следва да определи с решение пасищата и мерите за общо и индивидуално ползване. Съгласно действащите норми, общинския съвет следва да приеме три решения по чл. 37и, ал. 3 и по чл. 37о, ал. 1 от ЗСПЗЗ и по чл. 37о, ал. 4 от същия закон в тази връзка внасяме следните предложения:

1. Да се даде съгласие за предоставяне на общинските пасища, мери за общо и индивидуално ползване за стопанската 2022-2023 година.Подлежащите на разпределение по реда на чл. 37и, ал. 1 – 12 от ЗСПЗЗ, за 2022-2023 стопанска година пасища и мери от ОПФ за индивидуално ползване да се отдават под наем за период от шест стопански години. Останалите след разпределението свободни общински пасища, мери да се отдадат под наем за индивидуално ползване за стопанската 2022-2023 година чрез публичен търг с явно наддаване по реда на Наредба № 1 за общинската собственост на Общински съвет - Русе след утвърждаване на начални тръжни цени за тази стопанска година по реда на чл. 76, ал. 1 и 2 от същата наредба.
2. Определят се общински пасища, мери за общо и индивидуално ползване, съгласно Приложение № 1.
3. Определен е размера и местоположението на мерите и пасищата за общо и индивидуално ползване и утвърждава правила за ползване на общинските пасища, мери, съгласно Приложение № 2.
4. Предлагаме да се приеме и Годишния план за паша и задълженията на общината и ползвателите за поддържане на мерите и пасищата съгласно Приложение № 3.
5. При отдаване под наем на пасища/ мери в землищата на останалите населени места, включени в границите на Община Русе, различни от гр. Русе, 30 % от приходите от събраните наеми да се използват за изпълнение на дейности от местно значение в съответното населено място, съгласно чл. 52, ал.5, т. 2 от ЗМСМА.

Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 805**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 37и, ал. 3, чл. 37о, ал. 1 и ал. 4, чл. 37и, ал. 13 и 14 от ЗСПЗЗ, при съответно приложение на чл. 14, ал. 7 от ЗОС, чл. 11, ал. 1 и 2 от Наредба № 1 за общинската собственост на Общински съвет – Русе, Общинският съвет реши:

1. Дава съгласие за предоставяне на общински пасища, мери за общо и индивидуално ползване за стопанската 2022-2023 година. Подлежащите на разпределение по реда на чл. 37и, ал. 1 – 12 от ЗСПЗЗ, за 2022-2023 стопанска година пасища и мери от ОПФ за индивидуално ползване да се отдават под наем за период от шест стопански години. Останалите след разпределението свободни общински пасища, мери да се отдадат под наем за индивидуално ползване за стопанската 2022-2023 година чрез публичен търг с явно наддаване по реда на Наредба № 1 за общинската собственост на Общински съвет - Русе след утвърждаване на начални тръжни цени за 2022-2023 стопанска година по реда на чл. 76, ал. 1 и 2 от същата наредба.
2. Определя общински пасища, мери за общо и индивидуално ползване, съгласно Приложение № 1.
3. Определя размера и местоположението на мерите и пасищата за общо и индивидуално ползване и утвърждава правила за ползване на общинските пасища, мери, съгласно Приложение № 2.
4. Приема Годишния план за паша и задълженията на общината и ползвателите за поддържане на мерите и пасищата съгласно Приложение № 3.
5. При отдаване под наем на пасища/ мери в землищата на останалите населени места, включени в границите на Община Русе, различни от гр. Русе, 30 % от приходите от събраните наеми да се използват за изпълнение на дейности от местно значение в съответното населено място, съгласно чл. 52, ал.5, т. 2 от ЗМСМА.

**Точка 21**

**К.л. № 750 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ**

 **Г-жа Златомира Стефанова:** Благодаря, господин Председател. Уважаеми общински съветници, това е стандартна процедура за организиране на публичен търг за имоти публична общинска собственост, където е необходима санкцията на общинския съвет. Предложението по същество касае 5 терена за поставяне на преместваеми обекти. До настоящия момент терените са отдавани със същото предназначение и договорите са изтекли. Особеното, както сте забелязали е срока за който се отдават позиции 4 и 5, то е само за 6 месеца. Това е така, тъй като предстои актуализирането на общата схема до края на годината. Имахме искане от господин Недков, да предоставим допълнителна информация с точките, която би следвало да ви е изпратена на имейлите. Благодаря.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 806**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 30.2, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем на части от терени - публична общинска собственост, за разполагане на преместваеми обекти, както следва:

1. За срок от пет години на част от терен – публична общинска собственост - за поставяне на преместваем обект павилион за продажба на пакетирани хранителни стоки и промишлени стоки, с площ 4,00 кв. м, находящ се в гр. Русе, ж. к. „Дружба-3“, ул. „Даме Груев“, до бл. №2, т. 1503 от Общата схема за поставяне на преместваеми обекти по чл. 56 от ЗУТ, с начална тръжна месечна наемна цена – 46,00 лв. (Четиридесет и шест лева) без включен ДДС.

2. За срок от пет години на част от терен – публична общинска собственост - за поставяне на преместваем обект павилион за продажба на цветя, с площ 4,00 кв. м, находящ се в гр. Русе, ж. к. „Дружба-3“, ул. „Даме Груев“, до бл. №2, т. 1502 от Общата схема за поставяне на преместваеми обекти по чл. 56 от ЗУТ, с начална тръжна месечна наемна цена – 46,00 лв. (Четиридесет и шест лева) без включен ДДС.

3. За срок от пет години на част от терен - публична общинска собственост - за поставяне на преместваем обект павилион за магазин, с площ 10,00 кв. м, находящ се в гр. Русе, ж. к. „Дружба-3“, ул. „Даме Груев“, до бл. №6, т. 33 от Общата схема за поставяне на преместваеми обекти по чл. 56 от ЗУТ, с начална тръжна месечна наемна цена – 78,00 лв. (Седемдесет и осем лева) без включен ДДС.

4. За срок от шест месеца на част от терен - публична общинска собственост - за поставяне на преместваем обект хладилна витрина за продажба на сладолед, с площ 6,00 кв. м, находящ се в гр. Русе, пл. „Свобода“, позиция „С4“ от Обща схема за зона „Б“ площад „Свобода“, с начална тръжна месечна наемна цена – 223,00 лв. (Двеста двадесет и три лева) без включен ДДС.

5. За срок от шест месеца на част от терен - публична общинска собственост - за поставяне на преместваем обект хладилна витрина за продажба на сладолед, с площ 6,00 кв. м, находящ се в гр. Русе, ул. „Александровска“, между магазин ЦБА и книжен пазар, позиция от Общата схема за зона „В2“ (от бул. „Цар Освободител“ до ул. „Зайчар“), с начална тръжна месечна наемна цена – 223,00 лв. (Двеста двадесет и три лева) без включен ДДС.

**Точка 22**

**К.л. № 752 Откриване на процедура за учредяване право на пристрояване с допълващо застрояване за изграждане на “Лятна кухня и навес“, чрез отстъпено право на пристрояване, върху имот – частна общинска собственост, намиращ се в с. Бъзън, ЕКАТТЕ: 07231, Община Русе, Област Русе, по реда на чл. 38, ал. 2 от Закона за общинската собственост**

 **Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. Както обичам да казвам, нека да благодарим на госпожа Румянка Недева, че е изразила желание официално да й бъде учредено възмездно право за пристрояване. Обикновено не получаваме такива, за лятна кухня и навес. Благодаря ви, че ще подкрепите предложението.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля. Как е отчетен гласа на господин Станчев? Против. Господин Станчев, как гласувате? За.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 807**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1, чл. 38, ал. 2 и ал.4, чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 за общинската собственост на Общински съвет – Русе, заявление вх. №ОИ-05-7/28.10.2021 г. и Протокол №23/05.11.2021г. на КОС, Общинският съвет реши:

1. Дава съгласие за учредяване възмездно право на пристрояване за изграждане на „Лятна кухня и навес“, със застроена площ от 43 кв.м., към съществуваща масивна, едноетажна жилищна сграда, съобразно визата за проектиране, издадена на 27.09.2021г. от Главния архитект на Община Русе построена в поземлен имот №501.514 по кадастралния план на с. Бъзън, ЕКАТТЕ: 07231, Община Русе, Област Русе а по регулационния план на селото представляващ урегулиран поземлен имот /УПИ/ III – 514, в кв. 51, с площ от 780 кв.м., отреден за жилищно застрояване, предмет на АЧОС № 6264/13.07.2010 г., вписан под №161, том 19, дв.вх.№8567, н.д.4079, вх. рег.№8859/22.07.2010 г. по описа на Службата по вписвания – Русе, в полза на Румянка Пеева Станева – Недева, срещу заплащане на цена в размер на 343.70 лева, без включени дължими данъци и такси, които се дължат от суперфициара.

30% от постъпленията от учреденото право на пристрояване да се използват за дейностите, визирани в чл.52, ал.5 от Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

 **Г-н Иво Пазарджиев:** Адмирации към съвестната гражданка.

**Точка 23**

**К.л. № 753 Промяна на предназначението на поземлен имот с идентификатор 63427.2.3251 по Кадастралната карта и кадастралните регистри на гр. Русе, ведно с построените в него сгради – общинска собственост**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Уважаеми дами и господа общински съветници, общината е собственик на поземлен имот с идентификатор 63427.2.3251 по Кадастралната карта и регистрите на гр. Русе. Съгласно ЗОС имотите публична общинска собственост, се предоставят безвъзмездно за управление на юридически лица и звена на общинска бюджетна издръжка, както и на други юридически лица на бюджетна издръжка или на техните териториални структури. Заявителски интерес проявяват и структури и организации, които не са на бюджетна издръжка и се занимават с дейности в полза на обществото, не реализират приходи, които биха им осигурили финансова независимост и не са във възможност да заплащат наемни вноски. В Община Русе с вх. № 90-04-55/05.01.2022 г. е постъпило писмо от РУО, изготвено въз основа на анализ на мрежата от детски градини и училищата на територията на Община Русе и подадените данни за броя на децата в Националната електронна информационна система за предучилищното и училищното образование от което е видно, че съществуващата мрежа от образователни институции обезпечава в достатъчна степен образователния процес, въз основа на това дава своето „положително становище“ за предприемане на последващи действия. С писмо с № 3047/07.01.2022 г. е получено положително становище и от Директор на дирекция „Хуманитарни дейности“ при Община Русе. Молим ви, да дадете съгласие, да се промени предназначението на имот – публична общинска собственост, представляващ поземлен имот с идентификатор 63427.2.3251 за друг вид имот със специално предназначение и ползване. Молим да се даде съгласие да се промени предназначението на построените в поземления имот с идентификатор, който вече описах по кадастралната карта, сгради публична общинска собственост, а именно: сградата с идентификатор…

 **Г-н Иво Пазарджиев:** Госпожо Стефанова, те са си чели материала, колегите съветници.

 **Г-жа Златомира Стефанова:** Да.

 **Г-н Иво Пазарджиев:** Благодаря за подробното докладване.

 **Г-жа Златомира Стефанова:** Ами, надявам се, че ще го подкрепите. Благодаря.

 **Г-н Иво Пазарджиев:** Благодаря. Не виждам заявки за изказвания. Режим на гласуване по точката, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 808**

На основание чл. 21, ал. 2, във връзка с чл. 21, ал. 1, т. 8 и т. 23 от ЗМСМА и чл. 8, ал. 1 от ЗОС, Общински съвет - Русе реши:

1. Дава съгласие да се промени предназначението на имот – публична общинска собственост, представляващ: поземлен имот с идентификатор 63427.2.3251 по Кадастралната карта и кадастралните регистри на гр. Русе, одобрени със заповед №РД-18-18/16.05.2007г. на Изпълнителния директор на АГКК с трайно предназначение на територията: Урбанизирана, начин на трайно ползване: Ниско застрояване /до 10 м/, площ от 3785 кв.м., бивше ОУ„Пейо Яворов“, предмет на АПОС №7075/07.10.2013г., с административен адрес: Община Русе, гр. Русе, ул. “Братя Миладинови“ №37, в „За друг вид имот със специално предназначение и ползване“.
2. Дава съгласие да се промени предназначението на построените в поземлен имот с идентификатор 63427.2.3251 по Кадастралната карта и кадастралните регистри на гр. Русе, сгради – публична общинска собственост, а именно:

2.1. Сграда с идентификатор 63427.2.3251.1, със застроена площ от 585 кв.м., брой етажи 4, като предназначението да стане от „Сграда за образование“ в „Сграда със смесено предназначение“;

 2.2. Сграда с идентификатор 63427.2.3251.2, със застроена площ от 241 кв.м., брой етажи 1, като предназначението да стане от „Сграда за образование“ в „Сграда със смесено предназначение“;

2.3.Сграда с идентификатор 63427.2.3251.3, със застроена площ от 143 кв.м., брой етажи 1, като предназначението да стане от „Сграда за образование“ в „Сграда със смесено предназначение“;

2.4. Сграда с идентификатор 63427.2.3251.5, със застроена площ от 48 кв.м., брой етажи 1, като предназначението да стане от „Друг вид сграда за обитаване“ в „Сграда със смесено предназначение“;

2.5. Сграда с идентификатор 63427.2.3251.6, със застроена площ от 17 кв.м., брой етажи 1, като предназначението да стане от „Друг вид сграда за обитаване“ в „Сграда със смесено предназначение“;

**Точка 24**

**К.л. № 754 Прекратяване на съсобственост чрез продажба частта на Община Русе върху поземлен имот №501.175 намиращ се в с. Семерджиево, Община Русе, ул. „Троян“ №1, по реда на чл. 36, ал. 1, т. 2 от ЗОС, във връзка с чл. 34, ал. 1, т. 2 от Наредба №1 на Общински съвет – Русе**

 **Г-н Иво Пазарджиев:** Госпожо Стефанова, заповядайте.

 **Г-жа Златомира Стефанова:** Благодаря, господин Председател. Уважаеми дами и господа общински съветници, господин Айрединов е подал заявление за прекратяване на съсобственост чрез изкупуване на дела на Община Русе представляващ 372/654 кв.м. идеални части в поземления имот на ул. „Троян“ №1 в Семерджиево. Комисията по общинска собственост дава съгласие. Молим ви да подкрепите предложението.

 **Г-н Иво Пазарджиев:** Благодаря. Не виждам заявки за изказвания. Режим на гласуване по точката, моля.

 **Г-н Станимир Станчев:** Господин Председател, „ЗА“.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 809**

 На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, чл. 8, ал. 1; чл. 36, ал. 1, т. 2; чл. 41, ал. 2 от ЗОС, чл. 34, ал. 1, т. 2 и чл. 34, ал. 3 от Наредба №1 за общинската собственост на Общински съвет – Русе, Общински съвет - Русе реши:

 1. Дава съгласие за прекратяване съсобствеността между Община Русе, от една страна и Сезгин Айриев Айрединов, от друга страна, чрез изкупуване дела на общината, представляващ 372/ 654 кв.м. идеални части от поземлен имот №501.175 по кадастралния план на с. Семерджиево, Община Русе, Област Русе, ЕКАТТЕ: 66158, а по регулационния план представлява УПИ VI, в кв. 18, находящ се в с. Семерджиево, Община Русе, ул. „Троян“ №1, с начин за трайно ползване: Ниско застрояване (до 10 м.), трайно предназначение: Урбанизирана територия. За частта от имота е съставен Акт №10291/08.10.2021 г. за поправка на АЧОС №10149/02.06.2021 г., вписан под №49, том 35, вх. рег. №12287/14.10.2021 г. в Служба по вписванията – гр. Русе към Агенция по вписванията, от другия съсобственик Сезгин Айриев Айрединов, срещу заплащане на цена в размер на 2 271,00 лева (две хиляди двеста седемдесет и един лева), без дължими данъци и такси. Данъците и таксите са за сметка на Сезгин Айриев Айрединов.

 30% от приходите от реализираната продажба да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 25**

**К.л. № 755 Изразяване на принципно съгласие за изготвяне на инвестиционнни проекти за застрояване на съсобствени поземлени имоти с идентификатори 63427.2.773 и 63427.2.774 по Кадастралната карта и кадастралните регистри /КККР/ на град Русе, с административни адреси на имотите град Русе, ул. „Батак“ №4 и ул. „Никола Палаузов“ №9**

 **Г-н Иво Пазарджиев:** Госпожа Магдалина Илиева ще докладва. Заповядайте, госпожо Заместник-кмет.

 **Г-жа Магдалина Илиева:** Уважаеми господин Председател, господа общински съветници. В Община Русе постъпи Покана от „ИНВЕСТСТРОЙ РУСЕ“ ООД, със седалище в град Русе, с предложени два варианта за реализиране потенциала на поземлените имоти с посочените идентификатори, намиращи се на ул. „Батак“ и ул. „Никола Палаузов“. „ИНВЕСТСТРОЙ“ е собственик на 150,32/490 кв.м. от единия поземлен имот на ул. „Батак“. Дружеството е собственик и на 300,28/384 кв.м. от другия поземлен имот на ул. „Никола Палаузов“. Първия вариант на предложението е изкупуване дела на Община Русе в двата поземлени имота и прекратяване на съсобствеността. Втория вариант е взаимно учредяване право на строеж между съсобствениците Община Русе и „ИНВЕСТСТРОЙ РУСЕ“ за самостоятелни обекти в новопроектирани сгради, които да бъдат изградени в двата поземлени имота. Съобразно предложения втори вариант, дружеството желае да реализира инвестиционното си намерение за изграждане на жилищни сгради в съсобственост с Община Русе. При взаимно учредяване на право на строеж между общината и фирмата заявител срещу учреденото от Община Русе право на строеж, дружеството се задължава да проектира и да построи за своя сметка и да прехвърли в собственост на Община Русе следното: детска площадка за игра на открито с приблизителна площ около 200 кв.м., която се уточнява вече при самия, след изработването на самия инвестиционен проект. И в една от новопостроените сгради помещения за детска градина, съгласно Наредбата за проектиране, изпълнение и поддържане на сгради за обществено обслужване в областта на образованието и науката, с приблизителна площ около 220 кв.м. със следната степен на завършеност: санитарни помещения – фаянс и теракот – първо качество, помещения за занималня и почивка – ламинат; стени – до боя с избор на цвят по избор. В допълнение искам да ви кажа, че в съседния имот се намира детска градина, която има сериозна нужда от допълнителни групи за деца поради заявените интереси от гражданите. Благодаря.

 **Г-н Иво Пазарджиев:** Благодаря на госпожа Илиева. Не виждам заявки за изказвания. Режим на гласуване по точката, моля.

**КВОРУМ – 42. С 39 гласа „за”, 0 „против” и 3 „въздържали се” се прие**

**РЕШЕНИЕ № 810**

На основание чл. 21, ал. 1, т. 8, и чл. 21, ал. 2 от ЗМСМА, чл. 8, ал. 1 от ЗОС, Общински съвет – Русе реши:

Дава принципно съгласие за изготвяне и одобряване на инвестиционни проекти за застрояване на двата съсобствени имота, представляващи:

 1. Поземлен имот с идентификатор 63427.2.773 по КККР на град Русе, с административен адрес град Русе, ул. „Батак“ №4, целият с площ от 490 кв.м., с трайно предназначение на територията: Урбанизирана, начин на трайно ползване: Средно застрояване (от 10 до 15 м)., представляващ УПИ VII-773 в кв. 78 по регулационния план на град Русе.

 2. Поземлен имот с идентификатор 63427.2.774 по КККР на град Русе, с административен адрес град Русе, ул. „Никола Палаузов“ №9, целият с площ от 384 кв.м., с трайно предназначение на територията: Урбанизирана, начин на трайно ползване: Ниско застрояване (от 10 м), представляващ УПИ VI-773,774 в кв. 78 по регулационния план на град Русе,

 съобразно които да бъде учредено взаимно право на строеж, съгласно чл. 183 от ЗУТ между съсобствениците в имотите, като Община Русе следва да придобие:

 - детска площадка за игра на открито с приблизителна площ около 200 кв.м., съгласно нормативните изисквания;

 - в една от новопостроените сгради помещения за детска градина, съгласно Наредба №РД-02-20-3/21.12.2015 г. за проектиране, изпълнение и поддържане на сгради за обществено-обслужване в областта на образованието и науката, здравеопазването, културата и изкуствата, с приблизителна площ около 220 кв.м. във вид и степен на завършеност:

 - санитарни помещения – фаянс и теракот – първо качество;

 - помещения за занималня и почивка – ламинат;

 - стени боя по избор.

**Точка 26**

**К.л. № 756 Прекратяване на съсобственост чрез продажба частта на Община Русе, представляваща ½ ид. част от масивна жилищна сграда и ½ ид. част от масивна лятна кухня, построени в общински УПИ XVI-1324 в кв. 16 по ЗРП на гр. Мартен, ЕКАТТЕ: 47336, ул. „Любен Каравелов“ №3**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Уважаеми общински съветници, надяваме се, че ще подкрепите К.л. № 756 за прекратяване на съсобственост чрез продажба частта на общината. Това са тъй наречените „спящи имоти“. Пазарната стойност на частта на Община Русе представлява ½ ид. част от масивна жилищна сграда и ½ част от масивната лятна кухня, което е определено от оценител в размер на 24 100 лева. Комисията по общинска собственост също дава положително становище. Мерси.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 811**

На основание чл. 21, ал. 2, във връзка с чл.21, ал.1, т.8 от ЗМСМА, във връзка с чл.36 от Закона за собствеността, чл.36, ал.1, т.2, чл.41, ал.2 от ЗОС, чл.34, ал.1, т.2 и чл.34, ал.3 от Наредба №1 за общинската собственост на Общински съвет – Русе, Уведомление вх. №94П-7200-2/29.11.2021 г. и извлечение от Протокол №24/06.12.2021 г. на Комисията по общинска собственост, Общинският съвет реши:

Дава съгласие за прекратяване на съсобствеността между Община Русе и Пламен Петров Цонев, чрез изкупуване частта на Община Русе, представляваща ½ ид. част от едноетажна, масивна жилищна сграда, състояща се от две стаи, коридор и бечови помещения, цялата с площ от 52 кв.м. и ½ ид. част от едноетажна, масивна лятна кухня, цялата с площ от 22 кв.м., построени в общински урегулиран поземлен имот (УПИ) XVI-1324 в кв.16 по Застроителния и регулационния план на гр. Мартен, ЕКАТТЕ: 47336, Община Русе, с адрес гр. Мартен, ул. „Любен Каравелов“ №3, предмет на АЧОС №9120/22.03.2019 г., вписан под №40, том 9, н.д. 1709, ДВР 3361, вх. рег. №3367 от 25.03.2019 г. по описа на Службата по вписвания – Русе, от Пламен Петров Цонев срещу заплащане на цена в размер на 24 100,00 лв., без включени дължими данъци и такси, които се дължат от Пламен Петров Цонев.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 27**

**К.л. № 757 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в землището на с Червена вода, Община Русе, м. „Среден баир“**

 **Г-н Иво Пазарджиев:** Госпожа Златомира Стефанова.

 **Г-жа Златомира Стефанова:** Благодаря, господин Председател. Тук имахме постъпило заявление от господин Роман Рачев за закупуване на поземления имот, който ви е описан в с. Червена вода с площ 6 357 кв. м.. Първоначално госпожа Людмила Маринова даде отрицателно становище, тъй като имаше опасения, че в имота има някаква връзка с „Напоителни системи“. Изпратили сме три писма на ВиК, на „Напоителни системи“ и на Басейнова дирекция от където получихме отрицателни отговори, т.е., че там наистина няма такава инфраструктура, нито се предвижда. След това разговарях отново с Людмила Маринова – кмета на населеното място, където тя ми изрази положително становище при представените писма. Молим ви да подкрепите точката. Благодаря ви.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 812**

На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на поземлен имот с идентификатор 80460.315.2 по кадастралната карта и кадастралните регистри на с. Червена вода, Община Русе, Област Русе, с площ 6 357 кв.м., намиращ се в землището на с. Червена вода, Община Русе, местност „Среден баир“, с трайно предназначение на територията: Земеделска, с начин на трайно ползване: Овощна градина, категория на земята при неполивни условия: 3, при граници и съседни имоти: 80460.138.76, 80460.315.1, 80460.269.348, 80460.315.3, 80460.315.340. За имота е съставен Акт за частна общинска собственост №9224/25.06.2019 г., вписан под №73, том 22, н. д. 4504, дв.вх. 8544, вх. №8736 от 09.07.2019 г. по описа на Службата по вписвания - Русе, с начална тръжна продажна цена в размер на 4 389,00 лева (четири хиляди триста осемдесет и девет лева), без дължими данъци и такси.

 Дължимите данъци и такси се определят след провеждане на търга и са за сметка на спечелилия участник - купувач.

 30% от приходите от реализираната продажба да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 28**

**К.л. № 758 Прекратяване на съсобственост чрез продажба частта на Община Русе върху урегулиран поземлен имот /УПИ/ IV - 1106, кв. 102, ЕКАТТЕ: 80460, находящ се в с. Червена вода, Община Русе, Област Русе**

 **Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. Имаме заявка от госпожа Калчева и госпожа Габровска. Пенка и Костадина Габровски, които искат да прекратят съсобственост чрез продажба на частта на Община Русе върху поземления имот. Пазарната стойност на частта на Община Русе е определена от лицензиран оценител на 21 839 лева, като Комисията по общинска собственост също дава положително съгласие. Благодаря.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 813**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 36 от Закона за собствеността, чл. 36, ал. 1, т. 2, чл. 8, ал.1, чл. 41, ал. 2 от ЗОС, чл. 34, ал. 1, т.2 и чл. 34, ал. 3 от Наредба №1 за общинската собственост на Общински съвет – Русе, Заявление вх. № ОИ-04-3/30.09.2021г. и извлечение от Протокол №24/06.12.2021г. на Комисията по общинска собственост, Общинският съвет реши:

1. Дава съгласие за прекратяване на съсобствеността между Община Русе и Пенка Иванова Габровска, Иванка Иванова Калчева и Костадина Илиева Габровска, чрез изкупуване дела на Община Русе, представляващ 850/1057 кв.м. идеални части от урегулиран поземлен имот /УПИ/ IV – 1106, кв. 102, целият с площ от 1057 кв.м., находящ се в с. Червена вода, Община Русе, с адрес: ул.“Ангел Кънчев“, предмет на АЧОС №3828/07.02.2002г., вписан в Агенция по вписванията – Служба по вписванията – Русе под Акт №198, том 35, н.д. 7382, вх. Рег.№12549/20.10.2021г., от Пенка Иванова Габровска, Иванка Иванова Калчева и Костадина Илиева Габровска, срещу заплащане на цена в размер 21 839.00 лв., без включени дължими данъци и такси, които се дължат от Пенка Иванова Габровска, Иванка Иванова Калчева и Костадина Илиева Габровска.

30% от постъпленията от продажбата да се използват за дейностите, визирани в чл.52, ал.5 от Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 29**

**К.л. № 759 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: гр. Мартен, ЕКАТТЕ: 47336, Община Русе, ул. „Хан Омуртаг“ №3**

 **Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. В общинска администрация има постъпило заявление от гражданин, който би искал да си закупи имот в гр. Мартен, ул. „Хан Омуртаг“ №3 с площ от 752 кв.м. отреден за жилищно застрояване. Становището на кмета на кметството е положително, също така и Комисията по общинска собственост дава положително становище. Пазарната стойност на имота определена от лицензиран оценител е в размер на 28 225 лева. Благодаря.

 **Г-н Иво Пазарджиев:** Благодаря. Не виждам заявки за изказвания. Режим на гласуване по точката, моля.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 814**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№94Й-3453-1/05.10.2021 г. и извлечение от Протокол №23/05.11.2021 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на урегулиран поземлен имот (УПИ) XI-1161 в кв. 76 по Регулационния план на гр. Мартен, Община Русе, с площ от 752 кв.м., отреден за жилищно застрояване, а съгласно Кадастралния план на гр. Мартен, ЕКАТТЕ: 47336, одобрен със Заповед №128/23.04.1986 г. на ИК на ОбНС – Русе, представляващ поземлен имот №0.1161, трайно предназначение на територията: Урбанизирана, с начин на трайно ползване: Ниско застрояване (до 10 m), с адрес гр. Мартен, ул. „Хан Омуртаг“ №3, предмет на АЧОС №1735/14.11.1997 г., вписан под №112, том 34, Н.Д. 7078, ДВР 11905, вх.рег. №12076 от 11.10.2021 г. по описа на Службата по вписвания – Русе и Акт №10296/25.10.2021 г. за поправка на АЧОС №1735/14.11.1997 г., вписан под №36, том 37, Н.Д. 7640, ДВР 12816, вх.рег. №12995 от 28.10.2021 г. по описа на Службата по вписвания – Русе, при начална тръжна продажна цена 28 225,00 лв., без дължими данъци и такси. Последните се определят след провеждане на тръжната процедура и са за сметка на спечелилият участник – купувач.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 30**

**К.л. № 767 Информация за изменение на бюджета на Община Русе към 31.12.2021 г.**

 **Г-н Иво Пазарджиев:** Госпожа Емилия Пенева, заповядайте.

 **Г-жа Емилия Пенева:** Уважаеми дами и господа общински съветници, информацията за изменение на бюджета на Община Русе към 31.12.2021 г. ви се предоставя на основание чл. 125, ал. 4 от Закона за публичните финанси. Тя ви е предоставена в три приложения, като първото приложение дава информация за всички писма и документи, които са направили възможно трансформацията от първоначалния бюджет от 160 000 000 в 184 176 383 лева. Второто приложение дава информация, този уточнен бюджет как е разпределен по параграфи на дофинансиране, държавни дейности и местни дейности. И третото приложение дава информация за индикативния разчет на средствата от Европейския съюз съобразени с очакваното изпълнение на дейностите по проектите, които Община Русе изпълнява към 31.12.2021 година. Предложените промени за четвъртото тримесечие са съобразени с основните показатели, фискални правила и ограничения разписани в Закона за публичните финанси. Към 31.12.2021 г. Община Русе няма просрочени задължения. Това е само за информация.

 **Г-н Иво Пазарджиев:** Да, благодаря на госпожа Пенева. Заявки за изказвания не виждам. Няма гласувания по точката. Тя е само за информация, както каза госпожа Пенева.

**Точка 31**

**К.л. № 765 Приемане на Общински годишен план за младежта на Община Русе за 2022г.**

 **Г-н Иво Пазарджиев:** Заместник-кмета Енчо Енчев ще докладва. Заповядайте.

 **Г-н Енчо Енчев:** Благодаря, господин Председателю. Уважаеми общински съветници, в изпълнение на чл. 16, ал. 1 от Закона за младежта ежегодно се подготвя и утвърждава общински годишен план за младежта за текущата година. Настоящият Общински годишен план за младежта за 2022 г. е разработен на базата на Националната стратегия за младежта (2021-2030). В предложението са заложени средства за подпомагане на дейностите и в общинския бюджет, който все още е проектобюджет до 20 000 лв. Общинският годишен план за младежта е разработен като комплекс от мерки и дейности, които обуславят успешното партньорство между всички сектори свързани с живота на младите хора. Ето защо, се основава на традиционното добро сътрудничество и разчита на добрата координация в сферата на образованието, на трудовата заетост, на социалното включване, на здравеопазването, на младежкото доброволчество. В изпълнението на Националната стратегия за младежта многосекторния подход следва своето логическо развитие на регионално, областно и общинско ниво чрез официално утвърдени секторни политики за формулиране, изпълнение и оценка на младежките дейности. Доктрината на Европейския съюз за младежта се фокусира върху пет основни приоритета, които са базови и за настоящия Годишен общински план за младежта. Има някои нови моменти в Общинския годишен план за младежта. Някои от тях са съвместна работа. Съвместната работа продължава от създаване на целенасочена политика за подкрепа на внедряване на иновации в образованието чрез въвеждане на творчески дигитални технологии, обучения на учители, в използването и прилагането им в детските градини и училищата. Друг нов момент е организиране на Международно състезание за ученици по конструиране и роботика, предоставяне на стипендии за участие в Международния космически лагер, това което вече е факт и вие сте запознати с това от предишни сесии. Организиране и провеждане на ХХI Национална среща на младежките съвети и парламенти в нашия град и много други, които са разписани в плана. Призовавам ви да подкрепите Проекта за решение. Благодаря.

 **Г-н Иво Пазарджиев:** Благодаря на господин Заместник-кмета. За изказване Росица Георгиева.

 **Г-жа Росица Георгиева:** Уважаеми господин Кмет, уважаеми господин Председател, уважаеми колеги общински съветници. Изказвам се по точката за предложението за План за младежта за 2022 г. като предварително казвам, че аз ще подкрепя този план, но искам да кажа някои неща, които биха могли в последствие да бъдат добавени. Плана ни се предоставя на основание чл. 16, ал. 1 от Закона за младежта. Ще помоля до следваща сесия, на основание чл. 15, ал. 4 да ми се предостави за сведение Отчет за изпълнение на Плана за младежта за 2021 година. Какво имам предвид. Тъй като има заложени дейности касаещи различни общински структури на територията на Община Русе като Младежки дом, Общински комплекс за работа с деца – Общински детски комплекс, Ученическа спортна школа, т.нар. Центрове за подкрепа на личностно развитие. В пандемия и в период, в който доста от събитията бяха ограничени, просто да разберем какво се е случило и кои неща не са могли да бъдат изпълнени. Другата ми молба по отношение на Плана за младежта е в Точка 7 „Повишаване на достъпа до култура и нивото на културно участие на младите хора“ има едно насърчаване на мобилност, на младежко-творчески групи и подкрепа на мобилни форми на изкуство и култура. Ще помоля да погледнат общинска администрация, как можем да разширим обхвата по тази дейност, тъй като от Точка 50 надолу, Дейност 5 „Групови репетиции по класически модерен балет“, Дейност 6 „Групови репетиции по народни танци“, Дейност 7 „Индивидуални и групови репетиции по естрадно и поп джаз пеене“. Те са за определен кръг младежи и за участието в тях. Тези, които не са в този клуб, в тази дейност, не биха могли да участват в репетицията. Затова ще помоля да се погледне и да се допълни, ние имаме право да правим допълнение към плана, към изява, която биха могли да участват младежи и ученици, които не участват в съответния клуб, защото Младежкия план има точно тази дейност. Участваме в рецитала „За да я има България“, независимо дали участваме в някой клуб, в който се развиват нашите умения по художествено слово. Така че благодаря на общинска администрация за усилията, които са положили, а аз като специалист в сферата, имам тези свои препоръки. Ще подкрепя плана. Благодаря.

 **Г-н Иво Пазарджиев:** Благодаря на госпожа Георгиева. Реплика за Станимир Станчев (шум от зала). Добре. Изказване на д-р Теодора Константинова, Милко Костадинов за изказване, Диана Ласонина за изказване. Станимир Станчев няма изказване, Наталия Кръстева няма. Да, изказване? Заповядайте, госпожо Кръстева.

 **Г-жа Наталия Кръстева:** Уважаеми колеги, аз също давам заявка още в началото на изказването си, че ще подкрепя този материал. Вижда се, че сте подходили по по-разнообразен начин, включили сте така две или три нови инициативи доколкото успях да видя, но имам един такъв апел, че младежката общност в нашия град, за която всички така много милеем, остава необхваната в голям аспект. Говоря и за учениците, които са в горен курс на обучение. Има много интелигентни деца, има много ученици, които награждавате по Фонд „Даровити деца“. Да, но има и така младежки общности, които са не толкова добре образовани, не толкова добре приобщени и ми се иска нататък в следващите планове, да, това е един ежегоден план, ясно е. Всяка година се гледа да се надгражда нещо, да се промени, но мен ми се иска, ако трябва и ние да помогнем с някакви идеи, да направим този план приобщаващ така всяка една прослойка от това младо поколение, което се стараем да задържим в нашия град, защото половината отиват да учат в други университети, говоря дори и за България. Остават в други градове, не се връщат в Русе. Мисля, че идеята да съхраним така гражданството в Русе в по-голям обем, едва ли има различно мислещи в тази насока. Но ако ние работим за това да приобщаваме тази общност, да измисляме инициативи, да бъдат обгрижени по някакъв начин, мисля че ще е по-добре. Имам само една така забележка. Надявам се да не търпим санкции за това, че този план ежегоден, трябваше да бъде внесен до 31.03. Не знам каква е причината за това забавяне, но моля, нали да се коригира и в следващи години сроковете да бъдат спазвани. Благодаря.

 **Г-н Иво Пазарджиев:** Благодаря на госпожа Кръстева. Господин Енчев, заповядайте.

 **Г-н Енчо Енчев:** Ако може да отговоря на няколко неща. Първо, изключително се радвам, че всички ние сме много загрижени в работата с младите хора и разбира се нашата обща грижа ще доведе действително до по-добри резултати. По отношение на отчета, това, което каза госпожа Георгиева, абсолютно приемаме – нашата работа винаги е била открита. Така че, той ще Ви бъде предоставен за сведение. Ние нямаме тук като изричен ангажимент, господин Председателя също провери, като изрично задължение да го представим към настоящия момент. Ще ви го представим като сведение за следващата сесия като го изготвим. По отношение на специфични групи млади хора, които не са показани в прав текст тук, а последните две години работим изключително активно с различни групи деца и особено с децата от Младежкия парламент. Те също активно се включват при планиране на всички дейности. Имаше и различни обучения, различни срещи многократни, в които и господин Милков се беше включил и аз се бях включил, в нашия град и извън него. Така че на тези срещи, ние също уточняваме какви са нуждите на младите хора на които искаме да откликнем и организираме такива дейности, за да може те да се чувстват подкрепени. А това, че към настоящия момент внасяме плана, да, част от плановете имат финансова осигуреност, а вие знаете, че тази година дори Републиканския бюджет, не знам госпожа Пенева дали все още е приет, май на първо четене не знам или на второ, приеха ли го. Да, така че това е причината да забавим малко. Ние просто изчакахме да се приеме Републиканския бюджет, за да можем всички ние да структурираме своята работа, която има и финансова част. Благодаря за вниманието.

 **Г-н Иво Пазарджиев:** Благодаря на господин Енчев. Госпожа Елисавета Досева.

 **Г-жа Елисавета Досева:** Уважаеми колеги, исках да направя една реплика, когато госпожа Кръстева се изказа. Адмирирам, също ще подкрепя. Става въпрос за тези деца, които са по-необхванати, тъй да кажа, в тези програми. Лично аз бях изненадана приятно от безкрайно многото мероприятия предвидени в тази програма, но моя апел е, че има деца, които просто не знаят къде да отидат, защото не знаят къде да тези мероприятия и мисля, че тази програма би могло по някакъв начин да се сведе до знанието на ползвателите й, тъй да кажа. Може би, да се разпрати по училищата и аз не знам какъв е точно начина, но наистина има деца, които как да кажа, нямат интерес да го потърсят, да го нарека очакват на готово някой да им каже, къде да отидат. Така че, благодаря, програмата търпи и допълнения. Мисля, че и тези не са малко, които са включени в нея. Касаят огромен човешки ресурс, за да се изпълнят тези неща и адмирации за звената, които ги изпълняват. Благодаря.

 **Г-н Иво Пазарджиев:** Благодаря на госпожа Досева. Госпожа Наталия Кръстева за дуплика.

 **Г-жа Наталия Кръстева /дуплика/:** Госпожо Досева, едва ли сте искали да ми направите реплика, защото изказванията ни бяха в унисон, затова използвам правото за дуплика. И двете говорихме за необхванатите групи. Има способи тази програма да достигне до директорите на всяка образователна институция. Господин Енчев каза за Младежкия парламент. Господин Енчев, да, Младежкия парламент е една извадка от младежката общност, която е доста образована, доста подготвена и инициативна, но тя не е достатъчна. Таргет групата е много по-голяма, а относно сроковете и това, че Държавния бюджет не е приет, съжалявам, но има категорично разписани срокове, които говорят, че до 31.01 този план трябва да бъде приет. Аз затова казах, така добросърдечно, че следва да бъде внесен, има такива срокове, които не че (не се чува) тази възможност, но са така инструктивни срокове, указателни срокове, които трябва да се спазват. И видно от следващите две точки, това дали трябва да има отчет или не трябва да има отчет, дали е уредено или не, но следващите две точки ни предоставят отчет за дейността на две други много възлови комисии. Виждам тук част от представителите на тези комисии, така че най-малко върховния колективен орган в лицето на Общинския съвет, следва да бъде запознат.

 **Г-н Иво Пазарджиев:** Благодаря на госпожа Кръстева. Не виждам други заявени изказвания. Режим на гласуване по точката, моля. Как е отчетен гласа на Станимир Станчев? Да, отчетен е „Против“, господин Станчев заявява устно, че гласува „за“.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 815**

На основание чл. 21, ал. 2, във връзка с чл. 21, ал. 1, т. 12 от Закона за местното самоуправление и местната администрация (ЗМСМА) и във връзка с 16, ал. 1 от Закона за младежта, Общински съвет – Русе реши:

1. Приема Общински годишен план за младежта на Община Русе за 2022 г. *(Приложение №1).*
2. Възлага на кмета на Община Русе изпълнението и контрола на Общинския годишен план за младежта на Община Русе за 2022 г.

**Точка 32**

**К.л. № 748 Отчет за дейността на Местната комисия за борба срещу противообществените прояви на малолетните и непълнолетните през 2021 г.**

 **Г-н Иво Пазарджиев:** Господин Енчев, заповядайте.

 **Г-н Енчо Енчев:** Благодаря, господин Председател. Уважаеми общински съветници, вече съгласно чл. 7, ал. 2, от ЗБППМН, местните комисии ежегодно отчитат дейността си пред кмета, общинския съвет и пред Централната комисия за борба срещу противообществените прояви на малолетните и непълнолетните. И това тук изрично е оказано. При подготовката на отчета за 2021 г. са взети предвид структурата и показателите, указани в писмо на Централната комисия към Министерски съвет на Република България. В отчета са посочени основните дейности, като участие на Местната комисия за борба срещу противообществените прояви на малолетни и непълнолетни в екипи при изпълнение на механизми за съвместна работа на институциите по обхващане и задържане в образователната система на деца и ученици от задължителна предучилищна и училищна възраст. Също така, работа с педагогическите ръководства, работа с училищните комисии по превенция, училищни психолози, педагогически съветници, ресурсни учители и класни ръководители. Взаимодействие с обществените съвети към училищата. Превантивна работа с родители, настойници и попечители и въобще структурата, по която сме предложили този отчет е в изпълнение на указанията на Централната комисия. Благодаря ви.

 **Г-н Иво Пазарджиев:** Благодаря, господин Енчев. Не виждам заявки за изказвания по точката. Режим на гласуване, моля. Господин Станчев, „за“ ли гласувате?

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 41. С 40 гласа „за”, 0 „против” и 1 „въздържал се” се прие**

**РЕШЕНИЕ № 816**

На основание чл.21, ал.1, т.23 и ал.2 от ЗМСМА, чл.7, ал.2 от Закона за борба с противообществените прояви на малолетните и непълнолетните, Общински съвет – Русе реши:

1. Приема Отчет за дейността на Местната комисия за борба срещу противообществените прояви на малолетните и непълнолетните към община Русе за 2021 год.

**Точка 33**

**К.л. № 751 Годишен отчет за дейността на ОбСНВ Русе за 2021 г. и предложение за промяна в състава на Общински съвет по наркотични вещества /ОбСНВ/ -Русе**

 **Г-н Енчо Енчев:** Да. Уважаеми общински съветници, съгласно чл. 22, ал. 2 от Правилника за организацията и дейността на Националния съвет по наркотичните вещества, ви представяме Годишен отчет на ОбСНВ. Към Годишния отчет има прибавено и още нещо по предложение на структурите, с които работим ние е предложена и промяна в част от членовете на ОбСНВ, поради което ви моля да подкрепите проекта за решение.

 **Г-н Иво Пазарджиев:** Благодаря, господин Енчев. Не виждам заявки за изказвания. Режим на гласуване по точката, моля.

**КВОРУМ – 40. С 37 гласа „за”, 0 „против” и 3 „въздържали се” се прие**

**РЕШЕНИЕ № 817**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация и чл. 15, ал. 1 от Закона за контрол върху наркотичните вещества и прекурсорите и във връзка с чл. 15, ал. 3 и чл. 22, ал. 2 от Правилника за организацията и дейността на Националния съвет по наркотични вещества, Общински съвет – Русе реши:

1. Приема Годишен отчет на ОбСНВ - Русе за 2021 г.

2. Променя състава на Общински съвет по наркотични вещества, определен с Решение №417, прието с Протокол № 18/25.02.2021 г., в частта членове, както следва:

2.1 Освобождава Веселин Василев, Пламен Бороджиев и Спасимир Димитров като членове на Общински съвет по наркотични вещества;

2. 2. Определя за членове на Общински съвет по Наркотични вещества

1. Георги Георгиев – експерт в Териториална дирекция „Национална сигурност“ – Русе;
2 Комисар Явор Димитров – Заместник-директор на ОД на МВР – Русе;

3. Петя Дончева – инспектор в Районна служба Изпълнение на наказанията – Русе, Пробационна служба-звено Русе

4. Георги Игнатов – директор на дирекция „Обществен ред и сигурност“ в Община Русе.

**Точка 34**

**К.л. № 769 Даване на съгласие за одобряване на технически инвестиционен проект и издаване на разрешение за строеж за обект „Паметен знак на Стоян Михайловски“ находящ се в кв. 103, ул. „Константин Димчев“ № 6, гр. Русе**

 **Г-н Иво Пазарджиев:** Госпожа Магдалина Илиева ще докладва. Заповядайте.

 **Г-жа Магдалина Георгиева:** Уважаеми господин Председател и господа общински съветници, Община Русе е сезирана от инициативен комитет от много дейни помагащи на града личности, като г-жа Татяна Нахабедян, арх. Венци Илиев, д-р Николай Ненов, Теодора Евтимова, Ива Чавдарова, Юлия Енчева. Тяхната идея е да бъде изграден „Паметен знак на Стоян Михайловски“. Тяхното предложение, вие виждате, как изглежда предложения инвестиционен проект. Тяхното предложение е той да бъде изграден на приблизителна площ от 16 квадрата, на фасадата на сградата откъм ул. „Константин Димчев“ № 6. Комисията по дизайн и реклама е протоколирала положителното си становище относно проекта. Ние също поддържаме това предложение. Моля да го гласувате положително.

 **Г-н Иво Пазарджиев:** Благодаря на госпожа Магдалина Илиева. Не виждам заявки за изказване. А, госпожа Наталия Кръстева. Заповядайте.

 **Г-жа Наталия Кръстева:** Уважаеми колеги, тъй като в залата е арх. Венци Илиев, изказването ми е в следната насока. Това е един наш бивш колега, изключително отдаден на каузата Русе, изключително, за мен е било чест и привилегия преди години да съм била колежка с него. Просто искам да благодаря за това, че е дарил проекта на Община Русе за изграждане на (аплодисменти от зала) на Стоян Михайловски. Снощи гледах и така, общественото обсъждане за друга важна тема – плувния комплекс в Русе. Изключително така прагматични предложения имаше, арх. Илиев също говори в тази насока, т.е. изказването ми е само в насока на изказване на благодарност и дано повече от нас, които имаме възможност в различни сфери със своя собствен труд да подпомагаме Община Русе, да го правим. Благодаря.

 **Г-н Иво Пазарджиев:** Благодаря на госпожа Кръстева. Кмета на Община Русе за изказване. Заповядайте, господин Кмет.

 **Г-н Пенчо Милков:** Уважаеми господин Председател, уважаеми общински съветници, предлагаме ви точка, която ще ни даде основание да направим нещо, което е трябвало отдавна да бъде направено, а именно да отбележим по подобаващ начин делото на Стоян Михайловски. Аз също се присъединявам, благодаря на арх. Илиев за изготвения безвъзмездно проект, който беше дарен. Благодаря най вече и на гражданите, които като инициатива започнаха тази дейност. Намериха арх. Илиев, намериха Община Русе, убедиха ни във важността на проекта и ние сега предлагаме на вас да се финансира, това нещо ще бъде включено и в бюджета, така че със съвместни усилия да посрещнем 24 май. Да си пожелаем действително да получим бързо съгласувателните процедури на проекта от Института за национално и културно наследство, но при всички положения тази година ние си поставяме реалната задача да го построим, ако получим бързо тези съгласувателни процедури, имаме възможност и до 24 май да го направим и действително Русе трябва да се гордеем с това. Още един път, точката за мен също е много важна. Общината ще осигури финансиране, но зная, че въпреки това, ще има и дарителска кампания на гражданите и ви подканям да я подкрепите. Благодаря ви.

 **Г-н Иво Пазарджиев:** Благодаря, господин Кмете. Станимир Станчев за реплика…Много странно. Значи наистина нещо има проблем с пулта му (шум от зала).

 **Г-н Пенчо Милков:** Аз правя формално предложение да изслушаме арх. Илиев, който да ни каже какво предвижда проекта в най така достъпен вариант за гражданството. Благодаря ви.

 **Г-н Иво Пазарджиев:** Имаме процедурно предложение за изслушване на арх. Венцислав Илиев.

 **Г-н Венцислав Илиев:** Добър ден, госпожи и господа…

 **Г-н Иво Пазарджиев:** Господин Илиев, моля да изчакате. Имаме все пак ред да гласуваме предложението. Убеден съм, че няма да има „против“ и „въздържали се“, но все пак да спазим процедурата. Системата е стартирана. Моля гласувайте процедурното…Сега е стартирана. Гласуваме процедурно предложение за изслушване на арх. Венцислав Илиев.

**Гласуване по процедурно предложение за изслушване на арх. Венцислав Илиев.**

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 42. С 42 гласа „за”, 0 „против” и 0 „въздържали се” се прие процедурното предложение.**

 **Г-н Иво Пазарджиев:** Архитект Илиев, заповядайте в рамките на три минути за изказване.

 **Г-н Венцислав Илиев:** Благодаря за хубавите думи. Господин Кмете, госпожо Заместник-председател на Общинския съвет. Всъщност заслугата не е чак толкова моя, колкото на госпожа Нахабедян – преподавател по Български език, която се обърна към мене с молба да преместим една погрешно преместена плоча на жилищния блок на ул. „Константин Димчев“. Оказа се, че това е невъзможно и тогава така дойде ни идеята да направим нещо, което заслужава повече внимание, тъй като сме абсолютно убедени, особено аз, че присъствието на такава личност като Стоян Михайловски в нашия град е изключителна чест е да напишеш такъв химн и след това той да стане с участието разбира се и на другата голяма личност Панайот Пипков, да стане химн на, който всички пеят, на младежта и на всеки българин. Това действително трябва да бъде отбелязано по съответния начин. Разбира се, това не е паметник, а е паметен знак. Ето къде се намира, на този слайд. В горната част на кръгчето е блока, жилищния блок, който е на три етажа и плочата беше на тази късата страна, но в последствие хората, които са санирали апартамента си на първия етаж, са я преместили отстрани където има знак и една стрелка. Точно там е сложена, т.е. никой не я вижда тази плоча. Тогава решихме, че на тази градинка, която е общинска собственост спокойно може да бъде направен този паметен знак. Ако обичате следващия слайд (на екрана се показват илюстрации на проекта за паметен знак). Това е един архитектурен чертеж, в който се вижда как би изглеждал знака. Състои се от един опорен блок от видим бетон върху който е апликирана черна гранитна плоча в комбинация с друга почти квадратна, само че от светъл гранит върху която ще има надпис, отбелязващ мястото, където е била къщата. Първия стих на „Върви народе възродени“ е в дясно и в ляво е барелеф на поета и общественика Стоян Михайловски. Следващия. Това е технически чертеж предназначен за строителите. По-нататък, ето как би изглеждал този паметен знак от две посоки. Отпред пред самата стела ще има ивици от гранит комбиниран със зеленина, за да се запази характера на градинката. Всъщност това пространство е предназначено да се поднесат цветя, да се поднесат венци и на 24 май учениците да изпеят „Върви народе възродени“. Това е цялата идея. Тъй както гледате, може да не ви се струва чак толкова голямо. То действително не е, обаче изпълнението и прецизността на изпълнението е много важна, за да се получи това, което би трябвало да присъства в града, с перфекционизъм, какъвто е притежавал и Стоян Михайловски. Това мога да кажа. Благодаря ви още един път за уважението и за доброто желание да ме изслушате.

 **Г-н Иво Пазарджиев:** Благодаря на арх. Илиев. Господин Траян Тотев беше заявил изказване преди да се нулира системата. Заповядайте. Само натиснете, моля ви. Да.

 **Г-н Траян Тотев:** Най-искрени поздравления за инициаторите този паметен знак да бъде поставен. Само държа да отбележа и на Комисията по култура също го казах. В проекта не виждам правилното изписване на празника, на който честваме 24 май. По предложение на ВМРО в 44-то Народно събрание, този празник бе именуван с това дългоочаквано признание за самия български народ, за това което той даде на света, а именно българската азбука. Виждам, че това е отбелязано в плочата и това е похвално, но е изтървано името на светите братя Кирил и Методий. И мисля, че когато такъв паметен знак бъде поставен, актуално за времето е да бъде написано правилното наименование на празника, а именно „Денят на светите братя Кирил и Методий, на българската азбука, просвета и култура и на славянската книжовност“. В тази последователност. Благодаря ви за вниманието.

 **Г-н Иво Пазарджиев:** Благодаря на господин Тотев за уместната бележка. Госпожа Росица Георгиева, заповядайте.

 **Г-жа Росица Георгиева:** Уважаеми господин Кмет, уважаеми колеги общински съветници. Аз като Председател на Комисията по култура и като член на Инициативния комитет, благодаря на госпожа Татяна Нахабедян и на арх. Венци Илиев за това благоугодно дело, родолюбиво дело. На комисията бяхме поканили и арх. Венци Илиев и госпожа Татяна Нахабедян по чиято инициатива започна всичко това. Те споделиха притесненията, че евентуално, ако не бъдем готови с поставянето на този паметен знак, ние се ангажирахме и аз като част от Инициативния комитет да отбележим по подобаващ начин 130-годишнината, защото тя няма да се върне. Знака може да бъде поставен и в друго време, но е добре да се отбележи точно тази 130-годишнина с различни мероприятия, инициативи и изяви. Така че в един момент ще ви направим съпричастни и ще предложим на вашето внимание всички инициативи, които ще се случат благодарение на учителите, на родителите, на децата на обществеността на Русе, защото наистина това е гордост за града. Благодаря за вниманието.

 **Г-н Иво Пазарджиев:** Благодаря на госпожа Георгиева. Не виждам други заявки за изказвания. Режим на гласуване по точката, моля.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 818**

 На основание чл. 21, ал. 2 от ЗМСМА, във връзка с чл. 21, ал. 1, т. 23 от ЗМСМА и чл. 62, ал. 8 от ЗУТ, Общински съвет - Русе реши:

 1. Дава съгласие за одобряване на технически инвестиционен проект за обект „Паметен знак на Стоян Михайловски", находящ се в кв. 103, ул. „Константин Димчев" №6, гр. Русе и издаване Разрешение за строеж.

**Точка 35**

**К.л. № 760 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ с идентификатор 63427.154.24, местност „Хайдук дере“, землището на гр. Русе, община Русе**

 **Г-н Иво Пазарджиев:** Госпожа Магдалина Илиева, заповядайте.

 **Г-жа Магдалина Илиева:** Уважаеми общински съветници, поддържаме така направеното предложение за даване на разрешение за изработване на проект за застроителен план на поземлен имот в „Хайдук дере“.

 **Г-н Иво Пазарджиев:** Благодаря на госпожа Илиева. Не виждам други заявки за изказвания. Режим на гласуване по точката, моля.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 819**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-101 от 11.11.2021 г., от Лора Пламенова Василева, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.154.24, находящ се в местност „Хайдук дере“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя устройствена територия за рекреационни дейности- „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат ограничителни линии на застрояване отстоящи на 5м от външната имотна граница, на 4м от страничните имотни граници и на 6м от дъното на имота. Съществуващите в имота сгради не се запазват като елементи на плана. За имота се предвижда ново жилищно застрояване в рамките на ограничителните линии. Имотът е електроснабден и водоснабден от кооперации на територията на местността. Представени са Удостоверение от Водоснабдителна кооперация „Аква 2002“, Удостоверение от Кооперация „Светлина“ в м-ст „Хайдук дере“ и становище с №К-EDN-6676#1 от 08.12.2021г. от „ЕРП Север“ АД.
2. Разрешава изработването на ПУП – ПЗ на ПИ с идентификатор 63427.154.24, находящ се в местност „Хайдук дере“, землището на гр. Русе, община Русе, в съответствие с одобреното в т. 1 задание.

**Точка 36**

**К.л. № 761 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ с идентификатор 63427.166.17, местност „Астарджийка“, землището на гр. Русе, община Русе**

 **Г-н Иво Пазарджиев:** Заповядайте, госпожо Илиева.

 **Г-жа Магдалина Илиева:** Отново поддържаме така направеното предложение, както е предоставено в материалите ви. Става въпрос за застроителен план в местност „Астарджийка“ в землището на Русе.

 **Г-н Иво Пазарджиев:** Благодаря Ви. Няма заявки за изказвания. Режим на гласуване, моля.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 820**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл.125, ал.1 от ЗУТ и чл.110, ал.1, т.3 от ЗУТ и искане с вх. №УТ-27-107 от 29.11.2021 г., от Станчо Раднев Митев, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.166.17, находящ се в местност „Астардийка“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя устройствена територия за рекреационни дейности- „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат ограничителни линии на застрояване отстоящи на 3м от външните имотни граници и на 4м от вътрешните имотни граници. Към настоящия момент в ПИ с идентификатор 63427.166.17 няма съществуващи постройки. За имота се предвижда ново жилищно застрояване в рамките на ограничителните линии. Имотът е електроснабден и водоснабден от кооперации на територията на местността. Представени са Удостоверение от Водоснабдителна кооперация СЦН „КООП Астарджийка“ Клон 2, Удостоверение от Кооперация „КООП Астарджийка“ Клон 1 в м-ст „Астарджийка“, становища с №К-36492#1 от 17.12.2021г. от „ВиК“ ООД-Русе и №К-EDN-6883#1 от 14.12.2021г. от „ЕРП Север“ АД.
2. Разрешава изработването на ПУП – ПЗ на ПИ с идентификатор 63427.166.17, находящ се в местност „Астарджийка“, землището на гр. Русе, община Русе, в съответствие с одобреното в т. 1 задание.

**Точка 37**

**К.л. № 762 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ с идентификатор 07231.38.262, местност „Къмпинга“, в землището на с. Бъзън, община Русе**

**Г-н Иво Пазарджиев:** Заповядайте, госпожо Илиева.

 **Г-жа Магдалина Илиева:** Поддържаме предложението си. Моля да дадете разрешени за изработване на застроителен план в местност „Къмпинга“, в землището на с. Бъзън.

 **Г-н Иво Пазарджиев:** Благодаря Ви. Не виждам заявки за изказвания. Режим на гласуване по точката, моля.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 821**

На основание чл.21, ал.2 от ЗМСМА, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1 от ЗУТ, във връзка с чл.125, ал.1 от ЗУТ и чл.110, ал.1, т.3 от ЗУТ и искане с вх. №УТ-27-108 от 03.12.2021 г., от „Амир и Аяз“ ЕООД, Общински съвет – Русе реши:

* 1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 07231.38.262, находящ се в местност „Къмпинга“, землището на с. Бъзън, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя устройствена зона „Предимно производствена“ (Пп), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат ограничителни линии на застрояване отстоящи на по 3м от външната и вътрешните имотни граници. Към настоящия момент в ПИ с идентификатор 07231.38.262 има три съществуващи постройки с идентификатори 07231.38.262.1; 07231.38.262.2 и 07231.38.262.3, които не се запазват като елементи на плана. За имота се предвижда ново застрояване със складови и обслужващи функции в рамките на ограничителните линии. Имотът не е електроснабден и водоснабден. Представено е становище с №К-EDN-7050#1 от 17.12.2021г. от „ЕРП Север“ АД.
1. Разрешава изработването на ПУП – ПЗ на ПИ с идентификатор 07231.38.262, находящ се в местност „Къмпинга“, землището на с. Бъзън, община Русе, в съответствие с одобреното в т. 1 задание.

**Точка 38**

**К.л. № 763 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ №503.2120, находящ се в местност „Дрибак 1, 2“, землището на гр. Русе, община Русе**

 **Г-н Иво Пазарджиев:** Госпожо Илиева, заповядайте.

 **Г-жа Магдалина Илиева:** Поддържаме предложението си във вида, в който сме го предоставили като документ.

 **Г-н Иво Пазарджиев:** Благодаря Ви. Не виждам заявки за изказвания. Режим на гласуване по точката, моля.

***Има технически проблем с устройството за гласуване на Станимир Станчев, което не отчита коректно неговия вот.***

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 822**

На основание чл.21, ал.2 от ЗМСМА, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1 от ЗУТ, във връзка с чл.125, ал.1 от ЗУТ и чл.110, ал.1, т.3 от ЗУТ и искане с вх. №УТ-27-115 от 17.12.2021 г. от Васко Цветанов Маринов чрез упълномощено лице - Мартин Йорданов Димитров с Пълномощно №6840 от 25.11.2021 г. от Нотариус с Рег. №751, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ №503.2120, находящ се в местност „Дрибак 1, 2“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона за рекреационни дейности - „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат ограничителни линии на застрояване отстоящи на 4м от вътрешните имотни граници, на 2м от югозападната имотна граница и разположени на югоизточната имотна граница. Към настоящия момент в ПИ №503.2120 няма съществуващи постройки. За имота се предвижда ново жилищно застрояване в рамките на ограничителните линии. Имотът е захранен с ток от кооперация на територията на местността и с вода от съществуващ кладенец в имота. Представени са становища с №К-15#1 от 13.01.2022 г. от „ВиК“ ООД-Русе и №К-EDN-37#1 от 11.01.2022 г. от „ЕРП Север“ АД.
2. Разрешава изработването на ПУП – ПЗ на ПИ №503.2120, находящ се в местност „Дрибак 1, 2“, землището на гр. Русе, община Русе, в съответствие с одобреното в т. 1 задание.

**Точка 39**

**К.л. № 764 Даване на Разрешение за изработване на проект за Подробен устройствен план – план за застрояване (ПУП- ПЗ) за ПИ №503.2139, находящ се в местност „Дрибак 1, 2“, землището на гр. Русе, община Русе**

 **Г-жа Магдалина Илиева:** Поддържаме така направеното предложение без изменение.

 **Г-н Иво Пазарджиев:** Благодаря Ви. Професор Белоев? Не е за изказване. Да, благодаря. Няма заявки за изказвания. Академик Белоев, извинявам се за обръщението. Режим на гласуване по точката, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 823**

На основание чл.21, ал.2 от ЗМСМА, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1 от ЗУТ, във връзка с чл.125, ал.1 от ЗУТ и чл.110, ал.1, т.3 от ЗУТ и искане с вх. №УТ-27-114 от 13.12.2021 г. от Яна Данаилова Бобева, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ №503.2139, находящ се в местност „Дрибак 1, 2“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона за рекреационни дейности - „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат ограничителни линии на застрояване отстоящи на 3м от външната имотна граница, на 4м от страничните имотни граници и на 6м от дъното на имота. Към настоящия момент в ПИ №503.2139 няма съществуващи постройки. За имота се предвижда ново жилищно застрояване в рамките на ограничителните линии. Представени са становища с №К-13#1 от 13.01.2022 г. от „ВиК“ ООД-Русе и №К-EDN-39#1 от 11.01.2022 г. от „ЕРП Север“ АД.
2. Разрешава изработването на ПУП – ПЗ на ПИ №503.2139, находящ се в местност „Дрибак 1, 2“, землището на гр. Русе, община Русе, в съответствие с одобреното в т. 1 задание.

**Точка 40**

**К.л. № 768 Даване на разрешение за изработване на проект за подробен устройствен план – План за застрояване на поземлен имот с идентификатор 47336.39.251, местност „Лозенски път“ по Кадастралната карта и кадастралните регистри за землището на гр. Мартен, Община Русе**

 **Г-н Иво Пазарджиев:** Госпожо Илиева, заповядайте.

 **Г-жа Магдалина Илиева:** Моля да подкрепите и това наше предложение, така както сме го предоставили.

 **Г-н Иво Пазарджиев:** Благодаря Ви. Няма заявки за изказвания. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 824**

На основание чл.21, ал.2 и чл.21, ал.1, т.11 от ЗМСМА, чл.124а, ал.1 и ал.5 и по реда на чл.124б, ал.1 от ЗУТ, във връзка с чл.110, ал.1, т.3 от ЗУТ и искане с вх. № УТ-27-1/05.01.2022г. от Пламен Георгиев Мешков – управител на „Ваярта“ ЕООД, Общински съвет – Русе реши:

Одобрява задание и дава разрешение за изработване на Подробен устройствен план /ПУП/ - План за застрояване /ПЗ/ за ПИ 47336.39.251, местност „Лозенски път“ по Кадастралната карта и кадастралните регистри за землището на гр. Мартен, Община Русе в съответствие с изискванията на чл. 108, ал. ал. 2 от ЗУТ и чл. 2, ал. 4 от Закона за опазване на земеделските земи /ЗОЗЗ/.

ПУП-ПЗ да отговаря на изискванията на Наредба № 7/2003 г. за правила и нормативи за устройство на отделните видове територии и устройствени зони, Наредба № 8/2001 г. за обема и съдържанието на устройствените планове, Наредба № 19/2012г. за строителство в земеделски земи без промяна на предназначението им, Наредба № 3/2000г. за защитени или незащитени водни обекти в зависимост от типа на водоизточника. ПУП - ПЗ да се съгласува със съответните администрации, в т.ч. с РИОСВ - Русе за спазване изискванията на ЗОЗЗ и РЗИ – Русе, съгласно чл. 18 от Наредба № 36/2009г. за условията и реда за упражняване на държавен здравен контрол на основание чл. 128, ал. 6 от ЗУТ.

Решението да се разгласи с обявление по реда на чл. 124б, ал. 2 от ЗУТ.

**Точка 41**

**Изменение на Решение № 785, прието с Протокол № 29/24.01.2022 г. на ОбС – Русе**

 **Г-жа Деница Иванова:** Вносител е господин Пазарджиев.

 **Г-н Иво Пазарджиев:** Уважаеми господин Кмет на Община Русе, уважаеми колеги общински съветници, във връзка със Заповед № 4-95-00-61/04.02.2022г. на областния управител на Област Русе господин Анатоли Станев, беше извършено разискване в Комисията по законност, обществен ред и сигурност. Решението, което взехме беше за изменение на решението, което взехме на предходната сесия във връзка с облекченията за заплащането на данъците за таксиметровите шофьори. Извършихме необходимите консултации с администрацията на областна управа. При така внесения Проект за решение се надявам, той да бъде законосъобразен и да произведе своите правни последствия. Благодаря ви.

 **Г-жа Деница Иванова:** Благодарим на господин Пазарджиев. Не виждам заявки за изказвания. Режим на гласуване, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 825**

На основание чл.21, ал.1, т.24 и чл.45, ал.4 и ал.9, предложение 2 от Закона за местното самоуправление и местната администрация  и Заповед № 4-95-00-61 от 04.02.2022 г. на Областният управител на Област Русе,  Общински съвет - Русе реши:

Изменя свое Решение № 785, прието с протокол № 29 от 24.01.2022 г., както следва:

Точка 1.4. от диспозитива на решението придобива следната редакция:

* + 1. „ 1.4. Дава съгласие кмета на Община Русе във връзка с т.1.1 и т.1.2 от настоящото решение, да изготви искане до Министъра на Финансите, Министъра на Транспорта и съобщенията, Председателя на Комисията по бюджет и финанси, Председателя на Комисията по транспорт и съобщения за получаване на компенсация от държавния бюджет за намалението на приходите от данък върху таксиметров превоз на пътници, в размер, определен въз основа на броя на автомобилите, за които е издадено разрешение за извършване на таксиметров превоз на пътници през 2022 г., умножен по разликата между размера на годишния данък върху таксиметров превоз на пътници за 2022 г., определен в чл. 61, ал. 1 от Наредба № 20 за определяне размера на местните данъци на територията на община Русе и минималния размер на данъка по чл.61ф от Закона за местните данъци и такси от 300 лв., като се отчита чл.61ч от същия закон.“
		2. В точка 2 от решението вместо „ чл. 61, ал. 1 от АПК“, да се чете чл. 60, ал. 1 от АПК.

В останала си част решението остава непроменено.

 **Г-н Иво Пазарджиев:** Уважаеми колеги, изчерпахме дневния ред. Благодаря за експедитивността на всички. Закривам заседанието.

**ИЗГОТВИЛ: ПРЕДСЕДАТЕЛ:**

 **Йоанна Гочева Иво Пазарджиев**